Даҳрий дўстим билан баҳс (иккинчи қисм) | Azon.uz - Ахборот-таҳлилий портал\n1601 22:00 22.02.2020\nТақдир ихтиёрийми ёки мажбурий?\nАна шу саволга жавоб тополмайди, деб ўйлаб, дўстим бу сафар мени «мот қилганига» ишониб севиниб кетди ва шундай деди:\nАгар шундай бўлса, нега У бунинг учун жазолайди. Одатдагидай «ўз хоҳишингга кўра бўлади», демай қўяқол, бу энг катта сафсата, ахир. Фикримни давом эттирадиган бўлсам, туғилишим керакми-йўқми, миллатимни, энимни ва бўйимни, теримнинг рангини, ватанимни – барини танлашда ихтиёр ўзимдами? Тақдирни, ўлимни, касалликни беришда менинг истагим инобатга олинадими? Агар ҳамма нарса тақдиримда ёзилган бўлса, уни ўзгартиришга бошқа иложи бўлмаса, унда менинг айбим нимада? Нега унда Аллоҳ мени жазолайди? Агар сен озодсан, Аллоҳнинг ҳукми билан бир қаторда ўз ихтиёрингга ҳам эгасан, деб айтадиган бўлсанг, унда сен ҳам Аллоҳга шерик бўлиб қоласан. Яна бир гап. Жамиятнинг, даврнинг инсониятга таъсири, моддиюнчи-файласуфлар айтган тарихий қонуният ҳақида нима дея оласан?\nДўстим саволларини кетма-кет «тариллатиб» бўлгач, ором топди ва эркин нафас ола бошлади. Ўзининг назарида у мени «тинчитиб» бўлди ва бутунлай саволларга «кўмиб ташлашига» озгина қолди.\nШунда мен хотиржамлик билан шундай дедим:\n– Сен сафтасабозларга ўхшаб мулоҳаза юритяпсан. Сенинг ишларинг шубҳасиз Аллоҳ таолога аён ва Унинг китобига ёзиб қўйилган. Лекин бу У сени мажбурлаяпти, дегани эмас. Ҳақиқатан, тақдиринг азалдан белгилаб қўйилган, лекин фақат Унинг илмида. Бу шунга ўхшашки, агар сен ақлинг билан келажакда ўғлингнинг зинокор бўлишини тахмин қилсангу ҳақиқатан бу нарса келгусидаги ҳаётда содир бўлса! Наҳот сен ўз тахмининг билан ўғлингни бунга мажбурлаган бўлсанг? Ёки гарчи сен бундан норози бўлсанг ҳам ва буни хоҳламасанг ҳам сенинг тахминларинг рўёбга чиқадими?\nСенинг эрк, озодлик ҳақидаги гапларинг, уни сафасата дейишинг ҳамда туғилишда, миллат танлашда, ориқ ва семизликда, Қуёш ва Ойни тасарруф этишда сенга ҳуқуқ берилмаганига келтирган далилларинг – сенинг яна бир хатойингдир. Хатонинг яна бир сабаби шундаки, сенинг эрк-озодлик ҳақидаги тасаввурларинг биз, диндорларникидан фарқ қилади. Сен мутлоқ эрк ҳақида гапирасан: теримнинг рангини танлашда – оқ ёки қора танли бўлишимда, баланд ёки паст бўйли бўлишимда ихтиёр ўзимдами, Қуёшни ўрнидан жилдириб, унинг коинотдаги ҳаракатини ўзгартира оламанми, дейсан? Сен мутлоқ эрк ҳақида сўрайсан, яъни коинотда хўжайинлик қилмоқчи бўласан. Бу эрк эса фақат ёлғиз Аллоҳ таологагина тегишлидир. Бу ҳақда Қуръони каримда шундай дейилган: «Парвардигорингиз Ўзи хоҳлаган нарсани яратур ва ихтиёр қилур. Улар учун ихтиёр йўқдир». (Қасас сураса, 68-оят).\nЯратиш бобида ҳеч кимда эрк йўқ, чунки фақат Аллоҳнинг ўзи хоҳлаган ва танлаган нарсасини ярата олади.\nАллоҳ таоло ҳеч қачон сенинг паканалигинг учун айбламайди, новчалигинг учун таъна қилмайди, Қуёшнинг фазодаги ҳаракатини тўхтатиб қўймаганинг учун сени жазоламайди. Бу масалада, хоҳлайсанми-йўқми, Аллоҳга бўйсунасан, чунки бундан бошқа иложинг ҳам йўқ!\nБаҳсимизнинг мавзуи – сен ҳисоб беришинг керак бўлган ва сенга эрк берилган мажбуриятларинг масаласи. Биз муҳокама қилишимиз ва гапиришимиз мумкин нарсалар шу билан чекланади.\nСен эҳтиросларингни сўндириш, ғазабингни жиловлаш, нафсинг билан курашиш, бад ниятларингни даф қилиш, яхши амалларингни кўпайтириш ихтиёрига эгасан. Сен ўз бойликларингни, ҳатто ўз жисмингни қурбон қилиш эркига эгасан. Ҳақиқат ёки ёлғонни гапириш, таъқиқланган нарсалардан юз ўгириш ихтиёри ҳам ўзингда. Сен ўз назарингни бегона чеҳралардан ўгира оласан. Тилингни сўкишлардан, ғийбат ва бўҳтонлардан асрай оласан. Бу масалаларда ҳаммамиз озодмиз, бу ишларимиз учун ҳисоб берамиз ва барча масалаларда Аллоҳ таоло қаттиқ сўроқ қилади.\nБу ерда сўз бораётган озодлик нисбий тушунча, лекин мутлоқ озодлик дегани эмас. Бу инсоннинг мажбуриятлари масаласидаги озодликдир. Биз масъулиятни ҳис этамиз ва қилган хатоларимиздан афсусланамиз. Қачон эзгу амалларни қилсак, руҳимиз таскин топади. Жуда кўп имкониятларимизни сарҳисоб қиларканмиз, биз ҳар лаҳзада ниманидир танлаймиз. Чунки тафаккуримизнинг энг муҳим вазифаси – танлаш, бир нарсани бошқасидан афзал кўришдир.\nБиз безгак титратаётган қўл билан хат ёзаётган қўл ўртасидаги фарқни аниқ кўрамиз. Биринчи қўлнинг ҳаракати мажбурийлигини, иккинчисиники эса – ихтиёрий, мустақил эканини ҳам кўрамиз. Агар бу қўллар ҳар икки ҳолатда ҳам мажбуран ҳаракат қилганида биз уларни бир-биридан фарқлай олмас эдик.\nБу озодликни яна шу нарса тасдиқлайдики, қалбни ўзи ёқтирмаган бирор нарсани севишга асло мажбурлаб бўлмайди. Аёл кишини дўқ-пўписа, калтаклаш билан ечинтириш мумкин, лекин уни ҳеч қандай куч севишга мажбур қилолмайди. Бунинг маъноси шуки, Аллоҳ таоло қалбларимизни турли-туман зўрлов ва мажбурлашлардан халос қилган, яъни У уларни озод қилиб яратган.\nШунинг учун Аллоҳ таоло қалб ва унинг интилувларини тафаккурнинг асоси қилган. Жазо билан қўрқитиб динидан чиқарилган диндор, агар у иймонсизлик ва шубҳалардан холи бўлса, у ҳолда жазоланмайди. Шунинг учун Аллоҳ таоло: «Лекин ким қалби иймон билан ором олгани ҳолда (куфр калимасини айтишга) мажбур қилинса, (унинг иймонига зиён етмас)» деган. (Наҳл сураси, 106-оят).\nХатоликларнинг яна бир томони шундаки, эркни Аллоҳнинг иродасидан, унинг Ягона ҳукмидан устун турувчи деб тушунасан. Озодлик ҳақида гапирганларни Унинг шерикларига ва иродасини амалга оширувчи ёрдамчиларига айланиб қолишда айбламоқчи бўласан. Сен жуда кўп истакларни айтасан. Булар нотўғри тушунчалардир. Инсоннинг эрки асло Аллоҳнинг иродасидан устун бўлолмайди. Инсон баъзан Аллоҳга мақбул бўлмаган бирор ишни қилиши мумкин, аммо у асло Аллоҳнинг иродасига қарши бора олмайди. Бу ерда инсон эрки нисбийлигининг бошқа жиҳати кўриниб турибди. Гоҳида Аллоҳ таолонинг розилигисиз ва шариат қонунларига қарши бўлса ҳам, қиладиган барча амалларимиз Унинг иродаси билан бўлади.\nБизнинг эркимиз – Яратгувчининг ўз иродаси билан бизга юборган туҳфаси. Биз буни Роббимиздан зўрлик билан тортиб олмаганмиз. Эркимиз – Унинг иродаси холос. «Сизлар фақат Аллоҳ хоҳлаган вақтидагина хоҳларсизлар» (Инсон сураси, 30-оят).\nХатоларнинг учинчи томони шуки, тақдир ҳақида, ҳамма нарсанинг олдиндан белгилаб қўйилгани ва эркин танлов иродасининг йўқлиги тўғрисида масала кўтарган кишилар тақдир одамларга уларнинг хоҳишини, одатларини, табиий интилувларини, зарурий эҳтиёжларини ва ҳоказоларини инобатга олмай зўрлаб берилади, деб тушунадилар. Улар қаттиқ адашадилар. Дарҳақиқат, Аллоҳ таоло зулмни аниқ оятлар билан рад этади: «Агар Биз (уларнинг мўмин бўлишларини) хоҳласак, уларга осмондан оят-мўъжиза нозил қилиб, шу билан бўйинлари эгилиб қоларди» (Шуаро сураси, 4-оят).\nОятнинг маъноси равшан. Агар Аллоҳ таоло хоҳлаганида У бизни ҳидоят йўлига йўллаб қўйишга қодир эди, лекин У буни қилмади, чунки Аллоҳ таоло томонидан зўрлаш ва зулм бўлмайди.\n«Динга зўрлаб (киритиш) йўқдир. (Зеро) ҳақ йўл залолатдан ажралиб бўлди». (Бақара сураси, 256-оят).\n«Агар Парвардигорингиз хоҳласа эди, бутун Ер юзидаги барча кишилар иймон келтирган бўлур эдилар. Ахир сиз одамларни мўмин бўлишга мажбур қилурмисиз?» (Юнус сураси, 99-оят).\nЙўқ. Аллоҳ ҳеч кимни куч билан иймонга келишга мажбурламайди, зўрламайди. Шунинг учун ҳам Аллоҳ таоло ўз расулига: «Уларни ҳидоят қилиш сизнинг зиммангизда эмас, (Эй Муҳаммад алайҳиссалом). Балки, Аллоҳ истаган кишиларни ҳидоят қилади» дейди (Бақара сураси, 272-оят).\nТақдир ва азалиётни юқоридан инсонларга мажбурлаб белгилаб берилган нарса деб тушунмаслик керак. Аллоҳ таоло ҳар бир кишининг тақдирини унинг руҳий интилишлари, ақлий имкониятларига боғлиқ ҳолда белгилаб берган. Аллоҳ ҳар бир кишининг машғулоти, интилишларидан қатъий назар, унинг ўз режаларини амалга оширишини истайди. Аллоҳ таолода иккиюзламачилик йўқ. Аллоҳ таоло инсонга у аниқ танлаган нарсасини беради, чунки Аллоҳ ҳар бир киши учун у севган ва интилажак нарсасини танлаб беради. Қуръони каримда шундай дейилган: «Ким (ўз амали билан) охират экинини (яъни савобини) истар экан, Биз унга экинини (нг ҳосилини) мўл-кўл қилурмиз. Ким дунё экинини истар экан, Биз унга ўшандан (дунё матоларидан) берурмиз ва унинг учун охиратда бирор насиба бўлмас!» (Шўро сураси, 20-оят). «Уларнинг дилларида мараз бор эди, бас, Аллоҳ маразларини янада зиёда қилди» (Бақара сураси, 10-оят). «Ҳидоят топган – тўғри йўлга юрган зотларга эса (Аллоҳ) яна ҳидоятни зиёда қилур ва тақво ато этур» (Муҳаммад сураси, 17-оят).\nМусулмонларга асир тушган ва товон тўлаб озод бўлган аскарларга қарата Аллоҳ таоло шундай дейди: «Агар Аллоҳ дилларингизда яхшилик (яъни, иймон, ихлос) борлигини билса, сизларга ўзингиздан олинган нарсадан (яъни, товондан) яхшироқ нарса берур ва сизларни мағфират қилур» (Анфол, 70).\nАллоҳ таоло инсон тақдирини Ўзининг иродасига мувофиқ келадиган йўлга тўғирлайди ва йўллайди: агар Унинг иродаси яхшилик бўлса, уни ҳидоят йўлига бошлайди, ёмонлик бўлса, залолатга йўллайди. Бу – иккиюзламачилик йўқлигини билдиради. Тақдирни олдиндан белгилаш – бу инсоннинг ўзининг аниқ танловидир, бу ерда ҳар хиллик ва зиддият йўқ. Аллоҳ таоло тақдиримизни ниятимизга мувофиқ қилиб белгилаб берган. Шунинг учун инсонни сиқувга олиш, зулм, унинг хоҳишига қарши зўрлаш йўқ. Қуръонда шундай дейилган: «Ана энди ким (ўз мол-давлатидан закот ва бошқа садақотларни) адо этса ва (Аллоҳдан) қўрқса ҳамда гўзал оқибатни (жаннатнинг мавжудлигини) тасдиқ этса, бас, Биз уни осон йўлга муяссар қилурмиз. Энди ким (Аллоҳ йўлида хайр-саховат кўрсатишда) бахиллик қилса ва (ўзини Аллоҳ ҳузуридаги ажр-мукофотлардан) беҳожат билса ҳамда гўзал оқибатни ёлғон деса, бас, Биз уни (дунё ва охиратда бахтсиз бўладиган) оғир йўлга «муяссар» қилурмиз» (Вал-лайл сураси, 5-10-оятлар).\nЁки Бадр жангида Расули акрам соллаллоҳу алайҳи васалламнинг қўлларидаги тупроқни душманга сочиб кўр қилганлари воқеасини эсланг. Қуръони каримда Пайғамбар алайҳиссаломга қарата шундай дейилган: «(Эй Муҳаммад алайҳиссалом), уларнинг юзига қўлингиздаги бир сиқим (тупроқ)ни отган пайтингизда, сиз отмадингиз, балки Аллоҳ отди». (Анфол сураси, 17-оят).\nБу ерда икки хоҳиш: умматнинг хоҳиши ва Аллоҳ таолонинг хоҳиши узвий боғланиб кетган. Тақдирни англашнинг калити ҳам шунда. Бажаришга интилмоқ умматга тааллуқли, ана шуни бажаришга имконият яратиб бермоқ эса Аллоҳга тааллуқлидир: агар эзгу амал бўлса – яхшиларга, ёмонлик бўлса – зулмкорларга тегишлидир.\nИнсон эрки – доимий бўлмаган нисбий тушунчадир, у вазиятга қараб ўзгариб туриши мумкин. Инсон билим воситасида, яъни меҳнат курсларини, ҳаракат воситаларини, алоқани ихтиро қилиш ёрдамида ўз эрки сарҳадларини кенгайтириши мумкин. У масофани қисқартириши, замон ва макондаги тўсиқларни енга олиши мумкин. Атроф-муҳитни ўрганар экан, инсон унга хўжайинлик қилиши ва ундан фойдаланиши мумкин. Одамлар иссиқни, совуқни, зулматни енгишни, баланд чўққиларни забт этишни ўргандилар ва бу билан ўз эркларининг ҳаракат доирасини кенгайтирдилар.\nИлм занжирлардан халос бўлиш йўли, озодликка йўл очмоқ имкониятидир. Лекин озодлик сарҳадларини кенгайтиришнинг ассосий воситаси – иймонга келишдир. Аллоҳ таолога яқинлашиш туфайлигина кишилар кўпроқ эркинликка чиқадилар. Ундан мағфират ва нажот оладилар. Пайғамбарлар ва уларнинг издошлари ҳам бу воситадан фойдаланишган. Аллоҳ таоло Сулаймон алайҳиссаломга инсон кўзига кўринмайдиган жинларни бўйсундириб берди, уни шамол устидан ҳукмрон қилиб қўйди, қушлар тилини тушунишни туҳфа этди – буларнинг ҳаммаси фақат Аллоҳ ёрдамида бўлди. Аллоҳ таолонинг иродаси билан Мусо алайҳиссалом Нил дарёсини оқишдан тўхтатиб қўйди. Аллоҳ таолонинг ёрдами билан Исо алайҳиссалом ўликларни тирилтирди, сувда юрди, кўрларнинг кўзини очди, моховларни даволади ва ҳоказо.\nБиз пайғамбарларнинг мўъжизалари ҳақида, масофаларни қисқартириш имконига эга бўлган авлиёлар тўғрисида ўқиганмиз. Бу тинимсиз меҳнат эвазига, бутун қалб ва вужуд билан Аллоҳга имкон қадар яқинлашиш, Унга чексиз ихлос ва муҳаббат туфайлигина қўлга киритиладиган чўққилардир. Бундай кишиларга Аллоҳ таоло бошқаларга ато этмаган билим ва имкониятларни берган. Батаҳқиқ, бу билимлар – Аллоҳнинг неъматидир.\nАбу Ҳомид Ғаззолий инсон тақдири муаммосини икки жумла билан баён этиб берган: «Инсон ўз билганлари соҳасида эркиндир, билмайдиганлари соҳасида эрксиздир».\nБундан келиб чиқадики, инсон ҳар сафар ўз билимларини кенгайтираркан, бу билан ўз эрки сарҳадларини ҳам кенгайтиради. Бу эркинлик хоҳ объектив, хоҳ субъектив бўлсин, барибир Аллоҳ таоло томонидан берилгандир.\nМоддиюнчилар инсонни тарихий МУҚАРРАРЛИКнинг асири сифатида қараб, қаттиқ адашадилар. Улар инсонни ўзи чиқиб кетолмайдиган ва қочолмайдиган занжирнинг бир ҳалқаси, иқтисод ва жамият ривожи қонунларига бўйсунишга маҳкум бир жонзот сифатида кўрадилар. Гўёки инсон – қўлсиз, хоҳиш-истаксиз, ҳавода учиб юрган бир чўп эмиш. Ана шу йўл тарафдорлари буни «синфий курашнинг муқаррарлиги» қонуни, деб вайсашдан чарчамайдилар. Лекин бу тушунчалар илмий жиҳатдан хатодир. Чунки инсоний муносабатлар муҳитида муқаррарлик йўқ. Кўп ҳолларда бу – тахмин, мўлжаллардир. Инсон ва машинанинг тишли ғилдираги ўртасидаги тафовут ҳам шунда.\nҚуёшнинг тутилишини сонияларигача олдиндан айтиб бериш мумкин, унинг фазодаги ҳаракатини бир неча кун ёки йил олдиндан ҳисоблаб чиқиш мумкин. Аммо инсон эртага нима ишларни қилади, унинг қалбида нималар яшириниб ётибди – буни ҳеч ким айтиб беролмайди. Буни фақат тахмин қилиш мумкин.\nМаркснинг башоратлари рўёбга чиқмади. У олдиндан айтиб берганидай, ривожланган капиталистик мамлакатларда коммунистик инқилоб бошланиб кетмади, балки у энг қолоқ ўлка бўлмиш Россияда юз берди ва шу ерда гўрга тиқилди.\nМаркс кутганидай капитализм ва коммунизм ўртасидаги кураш кескинлашиб кетмади, аксинча улар тинч ҳамкорликка интилди. Бунинг устига коммунистик давлатлар капиталистлар билан ҳамкорлик қилиш учун ўз дарвазаларини биринчи бўлиб очдилар. Шунингдек, Маркс орзу қилганидай, капиталистик жамиятда зиддиятлар кескинлашиб, бу унинг ҳалокатига олиб келмади. Аксинча капиталистик ишлаб чиқариш гуллаб-яшнамоқда, ихтилоф ва зиддиятлар сотсиалистик лагернинг ўзида кучайиб, охири ҳалокатга олиб келди.\nБуларнинг ҳаммаси инсоният тараққиёти тарихини англашга моддиюнча (материалистик) ёндошишнинг нотўғрилиги ва келажакни тасаввур этишнинг хатолигига исботдир. Буларнинг ҳаммасини қаттиқ адашув деб якун чиқариш мумкин. Моддиюнчилар инсонни муқаррарлик тўрига тушиб қолган пашша деб ҳисоблайдилар ва инсоннинг озодлигини, унинг эрки ҳақиқий эканини мутлақо эсдан чиқарадилар.\nБиз моддиюнчиларнинг атроф муҳит ва жамиятнинг инсонга таъсири тўўрисидаги бемаъни фарзларини ҳам рад этамиз. Агар инсон қаршисида бир неча йўл бўлиб, у биттасини танлаш имконига эга экан, ана шунинг ўзи чинакам эркин танловдир.\nдаҳрийлар Дўстим билан баҳс дўст Махсус Ислом қисса\n3911 00:08 15.01.2021\n4196 17:20 27.08.2020\n1935 10:00 03.08.2020\n3666 06:30 26.04.2020\n3147 16:30 14.04.2020\n933 21:30 03.04.2020


Cleantech Latvia Ўзбекистонда «яшил» технологияларни жорий этишга кўмаклашади – Газета.uz\nCleantech Latvia Ўзбекистонда «яшил» технологияларни жорий этишга кўмаклашади\nCleantech Latvia ноҳукумат ташкилоти Ўзбекистонда «яшил» технологияларни жорий этиш бўйича лойиҳада иштирок этади.\nLotinchada 30 ноябр 2016, 09:30 Иқтисодиёт\nЎзбекистон Адлия вазирлиги Латвиянинг ҳукуматга қарашли бўлмаган Cleantech Latvia ташкилотини рўйхатдан ўтказди, дея хабар бермоқда маҳкама матбуот хизмати.\nИлмий-ишлаб чиқариш бирлашмасининг Ўзбекистондаги филиали табиатни муҳофаза қилиш соҳасида инфратузилма объектларини модернизация ва реконструкция қилиш бўйича лойиҳаларни амалга оширишда кўмак кўрсатишни режалаштирмоқда.\nCleantech Latvia атроф-муҳитни муҳофаза қилиш соҳасида Ўзбекистон ва Европа иттифоқи ташкилотлари ўртасидаги ҳамкорликни ривожлантириш, халқ ва қишлоқ хўжалиги жабҳаларига «яшил» технологияларни жорий этишни ҳам режа қилган.\nЯна бир фаолият йўналиши атроф-муҳитни муҳофаза қилиш соҳасида академик ва профессионал алмашинув бўйича ҳамкорликдаги тадбирларни ўтказиш, экологик лойиҳаларнинг техник-иқтисодий асослари экспертизаси ва тайёргарлигини олиб боришдан иборат.\nҲозирда Cleantech Latvia Қишлоқ ва сув хўжалиги вазирлиги ҳамда Табиатни муҳофаза қилиш давлат қўмитаси билан ҳамкорликда сув ресурсларини бошқариш, энергиядан фойдаланиш самарадорлигини ошириш, қайта тикланувчи ва муқобил энергияни кенг жорий этиш бўйича лойиҳаларда иш олиб бормоқда.\nҲукуматга қарашли бўлмаган Cleantech Latvia ташкилотига 2006 йилда асос солинган бўлиб, экологик тоза технологиялар ва қайта тикланувчи энергия манбалари соҳасида фаолият кўрсатади.


Олмаотада ҳамшира саратонга чалинган қизчани икки ҳисса дори бериб, ўлдириб қўяй деди\n16:10 / 10.11.2015\nОлмаота шаҳрида ўткир лейкозга чалинган 4 ёшли Мила Зайнидинова ҳамшира эмлаш чоғида унинг томирларига дорини икки ҳисса юборгани туфайли оғир аҳволда муолажага олинди. Бу ҳақда қизнинг онаси Instagram ижтимоий тармоғи орқали хабар қилди.\n“Қизим Милага Кореядан махсус қутиларда “Винкристин” кимёсини олиб келади, - деб ёзади аёл. – У 0.95 мл ҳажмида (1 кубикдан камроқ) томирга юборилади. Илгариги кимё муаммо туғдирмаган эди, навбатдаги кимё муолажасидан сўнг болам бола бўлмай қолди. Бугунги кунга қадар Мила оғриқ азобида қичқириб ётибди. Мустақил равишда, ўтира, юра, каравотда ағдарила олмайди. 4 ёшли бола “Кетонал” қабул қилмоқда. Бугундан бошлаб эса “Трамадол”!”.\nАйтилишича, ҳамшира адашиб, унга катта ёшдаги одам дозасини, яъни 2 мл эмлаган. Бунинг натижасида қизчада кучли интоксикация келиб чиққан.\nХабарномада таъкидланишича, шифокорлар саросимада, унга осма қуйиш талаб қилинмоқда.\nНаталья Зайнидинованинг таъкидлашича, воқеа педиатрия институтида содир бўлган.\nАёл интернет орқали барча қозоғистонликлардан ёрдам сўради.


Есаммикан ёки емасаммикан: мана савол нимада! Сиз билмаган озиқ-овқат ҳақида 11 та қизиқ факт… - 10 Февраля 2021 - BEPUL MP3 KO'CHIRISH, VIDEO KLIP, FOTO SURATLAR, YANGI\nВоскресенье, 2021-03-07, 7:38 PM\nГлавная / Bosh sahifa » 2021 » Февраль » 10 » Есаммикан ёки емасаммикан: мана савол нимада! Сиз билмаган озиқ-овқат ҳақида 11 та қизиқ факт…\nСиз ҳар куни ёки вақти-вақти билан овқат пиширишингиз муҳим эмас: озиқ-овқат хавфсизлиги бу ҳеч қачон эътибордан четда қолмаслиги керак. Ушбу тўпламда биз сизга жуда ёқимсиз ошқозон ёки ичак инфекциясини юқтиришни истамасангиз, амал қилишингиз керак бўлган асосий қоидаларни, шунингдек, кўпчиликни қизиқтирган саволларга жавобларни тўпладик.\n1. Сиз оқ қопламали шоколад ейишингиз мумкин.\nГарчи шоколад юзасида ҳосил бўлган оқ ёки кулранг қоплама жуда иштахали кўринмаса ҳам, бу сизнинг ошқозонингизга ҳеч қандай хавф туғдирмайди. Бу какао мойининг ёғлари какаодан ажратилганда пайдо бўлади.\n2. Чипсларни соус билан бир идишга бирлаштириб қўйиш ёмон фикр.\nШу тарзда, бактериялар ва вируслар фаол равишда тарқалмоқда, шунинг учун энг яхшиси соусни алоҳида идишда сақланг: сиз соғломроқ бўласиз.\n3. 5 сонияли қоида ҳақиқатдан ҳам ишламайди.\nУшбу кенг тарқалган афсонани синаб кўриш учун Лондон қироличаси Мери университети доктори Роналд Картер тажриба ўтказди. У пицца, олма ва тостларни турли сиртларга улоқтирди ва уларнинг ҳаммаси микроблар билан ўралган экан. Маълум бўлишича, «5 сония қоидаси» ҳақиқат эмас: бактериялар ерга тегиши биланоқ овқатга ёпишиб олиши мумкин.\n4. Кечки овқатдан қолган қолдиқларни музлатгичда 3-4 кундан ортиқ сақлаш мумкин эмас.\nОвқатнинг ҳиди, таъми ёки ранги кўп кунлар давомида ўзгармаслиги мумкин бўлсада, бу овқат бузилмаганлигини ёки патоген бактериялар билан ифлосланмаганлигини англатмайди. Пишган овқатни музлатгичда максимал 3-4 кун сақлаш мумкин, ундан кейин уни ташлаш керак.\n5. Сир таркибида бўлган титаниумдиоксит ичакнинг яллиғланиш касаллигига ёрдам беради.\nОқларни янада оқартирадиган титаниум диоксид қўшимчасини кофе қаймоқ, музқаймоқ, шакар кукуни каби турли хил озиқ-овқат маҳсулотларида топиш мумкин. Шу билан биргаликда у қуёшдан сақлайдиган кремлар, кир ювиш воситалари ва бўёқлар ишлаб чиқаришда қўлланилади. FDA АҚШ озиқ-овқат ва фармацевтика идораси бу қўшимчани хавфсиз деб ҳисоблайди. Аммо, унинг яллиғланишли ичак касаллиги билан боғлиқлигини тасдиқлаган тадқиқотлар мавжуд. Бундан ташқари, Франция титаниум диоксидни 2020 йилдан бери озиқ-овқат маҳсулотларида тақиқлайди.\n6. Сутнинг янгилигини текширишнинг энг ишончли усули бу ҳидни ҳидлашдир.\nКўринишидан, турли мамлакатларда сутни сақлаш муддати тўғрисида умуман бошқача тушунчалар мавжуд. Шунинг учун унинг янгилигига ўзимиз баҳо беришимиз керак. Мутахассисларнинг таъкидлашича, агар сиз музлатгичдаги ҳароратни стандарт 4 даражадан 1 даражага туширсангиз, у ҳолда сутни пакетда кўрсатилганидан бир ҳафта кўпроқ сақлаш мумкин. Аммо сутнинг ичишга яроқлилигини текширишнинг энг ишончли усули бу ишончли кўрсаткич сифатида хизмат қиладиган бурундан фойдаланишдир.\n7. Агар эрталаб сув ғалати ҳидга эга бўлса ҳам сиз уни ичишингиз мумкин.\nКечаси ётоқхона столига қўйилган стакандаги сув эрталаб ҳиди чиқишини сезганмисиз? Агар сув эрталаб бир оз ҳидланиб қолса, унда бу ерда ҳеч қандай ёмон нарса йўқ: ахир унда бузилиб кетадиган ҳеч нарса йўқ.\n8. Сариёг музлатгичда сақланиши керак.\nБир неча дона нонга тош каби совуқ ва қаттиқ ёғни суриб, ёйишни яхши кўрадиганлар кам. Аммо, агар сиз унинг ғалати ёқимсиз ҳидини истамасангиз, унда маҳсулот ҳали ҳам музлатгичда сақланиши керак.\n9. Кесиш тахталари ҳожатхона ўриндиғидан 200% ифлосроқ.\nКесиш тахталари ҳожатхонадаги ўриндиқдан 200% ифлос эканлиги аниқланди! Ва, маълум бўлишича, ҳар фойдаланишдан кейин уларни ювиш сизни барча бактериялардан ҳимоя қилмайди. Сизда турли хил овқатлар учун ишлатишингиз мумкин бўлган бир нечта кесиш тахталари бўлиши тавсия этилади. Бунга қўшимча равишда сиз кесиш тахталарини мунтазам равишда алмаштиришингиз керак, чунки хавфли бактериялар ёриқлар ва тирналишларда яшириниши мумкин.\n10. Гўшт ва товўқни ювиш тавсия этилмайди.\nБаъзи одамлар гўшт ва товўқни пиширишдан олдин ювиб ташлашади, бу мантиқий эмас экан, чунки сув овқатни бактерияларни ювмайди. Бундан ташқари, чайишда, хом гўштдан тушган чайқалар стол усти, вилкалар пичоқлар ва бошқаларга тўкилиши мумкин.\n11. Совутгичдаги мевали идишлар микробларга тўла.\nАҚШ соғлиқни сақлаш миллий жамғармаси томонидан ўтказилган тадқиқот натижаларига кўра музлатгичдаги мева идишлари ошхонадаги энг ифлос жойлардан бири эканлиги аниқланди. Шунинг учун бактерияларни кўпайишини олдини олиш учун уларни мунтазам равишда иссиқ сув ва совун билан ювиш жуда муҳимдир.\nКатегория: Foydali maslahatlar / Полезны советы | Просмотров: 40 | Добавил: #xabarlar, #newsuz, #news, #ahborot, #Yangilik, #Yangiliklar, #uznews, #habarlar, #новости | Рейтинг: 0.0/0


Кечагина ўтган кунларимиз: Ислом Карим ва Александр Лукашенко - мухолифларнинг бошини ёриш усталари (“Ҳаракат” сайтида 2011 йил 20 февралда эълон қилинган хабар). Шавкат Мирзиё бугун нима қилмоқчи? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n06:34 - Кечагина ўтган кунларимиз: Ислом Карим ва Александр Лукашенко - мухолифларнинг бошини ёриш усталари (“Ҳаракат” сайтида 2011 йил 20 февралда эълон қилинган хабар). Шавкат Мирзиё бугун нима қилмоқчи?\nКеча, шанба куни журналистлар билан учрашган Белорусиянинг диктатор-президенти Александр Лукашенко мухолифат билан орасидаги муносабатларга оид саволларга ҳам жавоб берди. Русларнинг “Интерфакс” агентлиги билдиришича, Александр Лукашенко ўз мамлакатида конструктив мухолифат пайдо бўлиши мумкинлигини гапирибди. Табиий, унинг фикрича, бугунги мавжуд мухолифат конструктив эмас.\nБелорусбоши ҳозирги мухолифат халқ ва унинг муаммоларидан узоқда эканлигини урғулаш билан бир қаторда, қуйидаги сўзларни гапиришдан ҳам тортинмаган: “Агар мавжуд мухолифат мамлакатдаги вазиятни беқарорлаштириш билан шуғулланишни давом эттирса, бошида бутун кучимиз билан калтак синдирамиз”.\nАлександр Лукашенконинг гаплари янгилик эмас, у Ўзбекистонлик ҳамкасби Ислом Каримни такрорлаяпти, холос. Айнан Ислом Карим ўзбеклар устига 1989 йилнинг ўрталарида Лубянка томонидан ўтказилган кунлардан бошлаб, ўзбек мухолифати ноконструктив, яъни яратувчи эмас, бузғунчи эканлигини гапирарди.\nМасалан, у ўша пайтдаги энг машҳур Совет газеталаридан бири бўлган “Комсомольская правда”га 1990 йил январь ойининг охирида берган интервьюсида қуйидагича гапирган: “Шаҳар бедарвоза эмас. Ким хоҳласа ўзини мухолифат деб атайверишига йўл бермаймиз. Ҳозирги мухолифат конструктив эмас, конструктив мухолифатни ҳам тузилишига ўзимиз ёрдам берамиз”. У пайтда Ўзбекистонда ягона мухолифат – “Бирлик” халқ ҳаракати эди ва Ислом Карим айнан уни ноконструктив деб эълон қилаётган эди.\nХўш, конструктив мухолифат яратиш масаласи нима бўлди? “Комсомольская правда” Ислом Каримнинг юқоридаги сўзларини эълон қилгандан 2-3 ҳафта ўтар ўтмас, ҳозир 53-54-чилар лақабини олган Салой Мадамин бошчлигидаги бир гуруҳ бирликчилар “Эрк” халқ ҳаракати тузишга бошлашганини билдиришди. Тез орада СССР Конституциясидан яккапартияликни қонунлаштирувчи модда олиб ташлангач, “Эрк” халқ ҳаракатининг ташаббусчилари ўз ташкилотларини партия деб атадилар. Ислом Карим бу партиянинг яратилишига қандай ёрдам берганини машҳур рус журналисти Аркадий Дубновга берган интервьюсида тан олган.\nИслом Карим ҳокимиятга олиб келинган кунидан бошлаб, “Бирлик”ни йўқ қилиш учун ҳаракатда бўлди. У аввалига “Бирлик”ни парчалаш, уни бошқа “конструктив” мухолифат ташкилотлари соясида эритиш билан шуғуланишга уринди. Буни қилолмагандан кейин, “Бирлик” лидерларига қарши жисмоний репрессиялар бошлади.\n“Бирлик”нинг Қашқадарё вилоятидаги етакчиси, Ўзбекистон халқ депутати Шовруқ Рўзимуродов қамалди, СССР халқ депутати Пўлат Охунни Тошкент аэропортида калтаклашга ҳаракат қилинди, яна бир неча кундан кейин, Ўзбекистон Ёзувчилар Уюшмасининг биноси олдида соқоли борлиги учун Абдураҳим Пўлатга ўхшаб кетадиган журналист Абдурашид Шарипов қаттиқ қалтакланди. Ва, ниҳоят, 1992 йил 29 июнь куни Абдураҳим Пўлатга қарши суиқасд уюштирилди. Тошкент шаҳар прокуратураси биноси олдида уюштирилган ҳужумда унинг бош суяги ёрилди.\nОрадан уч кун ўтиб, 2 июль куни Ўзбекистон Олий Кенгашининг навбатдаги сессияси очилишида нутқ сўзлаган Ислом Карим шундай деди: “Халқнинг осойишталигини сақлаб қолиш учун яна 100 кишининг бошини ёришга тайёрмиз”.\nХуллас, кўриниб турганидек, ҳамма диктаторларнинг гапириш ва иш усуллари бир хил.\n“Ҳаракат”нинг бугунги таҳлили: Қизиқ, Шавкат Мирзиё мухолифатга нисбатан қандай позицияда бўлиши ҳалигача номаълум. У ривожланган дунёнинг изидан кетиб, ҳақиқий демократик мухолифатни тан оладими, табиий, биринчи навбатда, “Бирлик” Партиясини, ёки ҳозирги мавжуд 3 та қўғирчоқ партиялардан биронтасига “мухолифат” лақаби бериш билан чекланадими?


Туркларда ватанпарварлик кучайиши фонида миллий байроқлар савдоси гуллаб-яшнамоқда\n12:05 / 21.07.2016\nТуркиядаги муваффақиятсиз давлат тўнтариши бизнесменларга ёрдам берди. 15 июль воқеаларидан кейин иқтисодиётнинг бир соҳаси гуркирай бошлади.\nКейинги кунларда туркларда ватанпарварлик туйғулари кучайиши ортида миллий байроқларни ишлаб чиқарувчилар тинимсиз меҳнат қилиб, талабни қондиришига тўғри келмоқда.\nЭрдўғаннинг ҳукуматни қўллаб-қувватлашга чақириб қилган мурожаатидан кейин халқ кўтарилиб, бир неча соат ичида ҳарбийлар исёни бостирилди. Туркия раҳбари америкапараст Фатҳуллоҳ Гуленни фитна ташкилотчиси сифатида айблади. Айни вақтда мамлакатни "гуленчилар"дан тозалаш ишлари ўтказилмоқда.\n"Исён бостирилганидан буён 1,5 миллионта байроқ сотилди. Кейинги кунларда яна 5 миллионта байроқ сотишимиз мумкин", деган байроқ ишлаб чиқариш билан шуғулланувчи Gozde Bayrak фирмаси раҳбари Ўркун Алтер.\n"Ўқитувчилар, темирчилар, савдогарлар - бугун барча миллий байроқлари сотиб олишни истамоқда. Уйда ҳатто ўзимиз учун ҳам байроқ қолмади", деган у.\nУнинг айтишича, аҳолиси 80 миллион киши бўлган Туркия бўйлаб кейинги кунларда 10 миллионта байроқ сотилиши кутилмоқда. У бу орқали 2002 йилда Туркия терма жамоаси ЖЧ иштирокчиси бўлиб, турнир ярим финалига борганидаги кўрсаткич такрорланишини айтган.\nҚайд этиш керакки, тинчлик вақтларида ҳам Туркия байроғига талаб катта бўлган. Миллий байроққа зарар етказиш ва унга ҳурматсизлик қилиш жиноятга тенглаштирилган.\n"Бизда омборхонада беҳисоб байроқ бор эди, ҳаммаси тезда сотилиб кетди. Биз янгиларини тикмоқдамиз... Талаб жуда катта", деган Бурса шаҳридаги бошқа бир шундай фирма (Karanfil Bayrak) эгаси Салоҳиддин Афсар.\nДавлат тўнтаришига уринишдан кейин миллий байроқларни барча биноларга осилган ҳолда ва автомобилларда ҳилпираётган алфозда кўриш бўлмоқда.\nБайроқнинг бир донаси баҳоси - 3 лира (1 доллар).\n"Биз ишлаб чиқаришни кўпайтирдик, лекин талабга яраша маҳсулотлар тайёрлашга вақт керак. Барча фабрикаларимиз шу иш билан банд. Туркияда ҳар бир киши байроқ сотиб олишни истамоқда", деган Aybayrak компанияси раҳбари Иззат Адар.


chevron_right Етказиб Бериш Ва Тўлов Турлари\nБуюртмани етказиб бериш дам олиш кунларисиз, ҳар куни соат 10-00 дан 20-00 гача амалга оширилади.\nShip to Home (уйгача етказиш) – бепул, яъни 70000 сўмдан кам бўлмаган миқдордаги харид Тошкент шаҳри бўйича (ТАКҲЙ ичида) бепул етказиб берилади. Тошкент шаҳри автомобиллар катта ҳалқа йўли ташқарисидан (бунга Бинокор ва Улуғбек мавзеси кирмайди) қилинган 100000 сўмдан кам бўлмаган харид ҳам буюртмачиларга бепул етказиб берилади.\nStore Pickup (омбордан ўзи олиб кетиш) – 70000 сўмгача харид қилинганда, мижозга яқин жойлашган учта омборнинг биттасидан амалга оширилади. Буюртма қилинган молларни олиш учун мижоз махсус QR-код ни тақдим этиши ёки буюртма/тўлов расмийлаштирилган вақтда қайд қилинган телефон рақамидан қўнғироқни амалга ошириши керак бўлади.


Канада бош вазири сайловолди намойишига бронежилетда келди (фото) » Ўзбекистон янгиликлари – Zamin.uz\n13 октябрь 2019, 16:30\nКанада бош вазири Жастин Трюдо сайловолди намойиши вақтида саҳнага бронежилетда чиқди. CBC телеканалининг хабар беришича, 12 октябрда Миссиссогада ўтган намойишга Трюдо бошчилик қилувчи Либерал партиянинг 2 мингга яқин тарафдори келган.\nНамойиш бошланишини 90 дақиқага кечиктиришга тўғри келган. Журналистларга маълум бўлишича, бунга “хавфсизликка таҳдид” сабаб бўлган. Айнан кимга таҳдид қилингани маълум қилинмаган. 1,5 соатлик кечикишдан кейин бош вазир минбарга костюми остидан кийилган бронежителда чиққан. Унга хизмат формасида бўлган ва елкасига оғир рюкзаклар тақиб олган тансоқчилар ҳамроҳлик қилган. Шунингдек, турмуш ўртоғининг чиқишини эълон қилиши керак бўлган бош вазирнинг рафиқаси саҳнада пайдо бўлмаган.\nТаъкидланишича, кучайтирилган хавфсизлик чоралари сайловолди кампанияси давомида зўравонликлар юз бериши мумкинлиги хавотирида кўрилган. Сентябрда полиция ҳар куни интернетда федерал даражадаги сиёсий етакчилар номига таҳдидлар билдирилаётгани ҳақида ҳисобот берган.\nТаъкидлаш жоиз, Трюдонинг чиқиши вақтида ҳеч қандай кор-ҳол юз бермаган. Бош вазир ўз нутқидан кейин кўплаб тарафдорлари билан қўл сиқиб кўришган.\nЯнгиликлар » Дунё » Канада бош вазири сайловолди намойишига бронежилетда келди (фото)


Муниса Ризаеванинг тўйи бўляпти...Бу сафар ростми? » Скачать музыку бесплатно новинки музыки 2016-2017\nКомментариев: 0 Просмотров: 1 100 Дата: 3-12-2015, 15:15 Аввал хабар берганимиздек, Муниса Ризаева айни дамда кўплаб мухлисларнинг севимли қўшиғига айланган “Юрак” таронасига видеоклип суратга олишни режалаштирган эди. Унга кўра клип тасвирга туширилди. Мазкур жараён бир неча кун давом этди ва унинг асосий қисми Тошкент вилоятида жойлашган “Сўқоқ” қишлоғида бўлиб ўтди. Дилмурод Агзамов режиссёрлигида яратилаётган клипда операторлик вазифасини Иззат Лутфуллаев бажарди. Мунисанинг мазкур клипдаги образи Ҳилола Шер билан ҳамкорликда яратилди. Клип сюжет ва трек жанрида бўлиб, унда хонанда телба аёл образида намоён бўлади. Мазкур видеоклипни тасвирга олиш жараёнидан тақдим этилган фотосуратлардан баҳраманд бўлинг ва клипни кутиб қолинг. Категория: Музыка и кино Нашли ошибку?


Икки ой олдин очилган Мустақиллик монументи қайта реконструкция қилинмоқда\nТошкент вилоятининг Қибрай туманида шу йил августида тантанали очилган “Янги Ўзбекистон” боғидаги Мустақиллик монументи қуриб битказилганидан икки ой ўтиб, қайта реконструкция қилинмоқда.\nОзодликка юборилган суратларда монументнинг баъзи қисмлари кранлар ёрдамида демонтаж қилинганини кўриш мумкин.\n60 метр баландликдаги ёдгорлик “Outdoor factory - Acik Hava fabrikasi” турк ширкати томонидан турк дизайнери Синан Тураман лойиҳаси бўйича ишланган эди.\nЁдгорлик муаллифи Синан Тураман 9 ноябрь куни Озодлик билан суҳбатда монумент “шоша-пиша қилингани”ни ва ҳозирда реконструкция ишлари олиб борилаётганини тасдиқлади.\n“Тузатишлар қиляпман. Баъзи тошларини алмаштиряпмиз. Чунки шоша-пиша қилинган иш. Реконструкция лозим”, - деди Тураман.\nМуаллифга кўра, реконструкция олдиндан режаланган ва бу “қўшимча маблағ талаб қилмайди”.\n“Бу ишлар режада бўлган, Мустақиллик байрами тугаганидан сўнг реконструкция ишлари режада бор эди”, - дея қўшимча қилди Синан Тураман.”\nЁдгорлик давлат ғазнасига қанчага тушганини уни қурган “Outdoor factory - Acik Hava fabrikasi” турк ширкати ҳам, монумент буюртмачиси бўлган Тошкент шаҳар ҳокимлиги ҳам очиқламаяпти.\nОзодликнинг Ўзбекистон ҳукуматига яқин манбалари ёдгорлик учун давлат бюджетидан логистика харажатларидан ташқари, 6 миллион АҚШ долларига яқин маблағ сарфланганини айтишган.\nУларга кўра, стелланинг темир конструкциясидан тортиб дов-дарахт ва яшил безакларигача ўнлаб фура ва учоқларда Туркиядан олиб келинган.\nБаландлиги 60 метрлик монументнинг 300 тонналик пўлат ва мис конструкцияси Туркияда тайёрланиб, Ўзбекистонга 85та фура ва 16 та учоқда етказилган.\nОзодликнинг Ўзбекистон ҳукуматига яқин манбаси “Янги Ўзбекистон” боғида тикланган монументни беш йил аввал Мустақилликнинг 25 йиллигига ўрнатиш режалангани, мамлакатнинг аввалги президенти Ислом Каримов вафоти ортидан режа амалга ошмай қолганини айтган эди.\nАммо Озодлик билан суҳбатда Туркиядаги “Outdoor factory - Acik Hava fabrikasi” ширкати вакили Дарё Балжи ҳалол тендерда ютиб чиққанликларини айтган.\nМангубердининг 25 метрлик ҳайкали ва унинг остидан ўтувчи ярим километрлик ер ости йўлининг қурилиши апрель ойида бошланган ва уни Ўзбекистон Мустақиллигининг 30 йиллик санасига битказиш мўлжалланган эди.Аммо, сув сизиб чиқиши боис, қурилиш ишлари чўзилган.\nАйни пайтда Тошкент вилоятининг Нурафшон шаҳрида давлат бюджетидан миллиардлаб маблағ сарфлаб яна бир ҳайкал ўрнатилиши тармоқларда танқидларга сабаб бўлди.\nШу йил бошида Тошкент шаҳар ҳокимияти мустақилликнинг 30 йиллиги муносабати билан Тошкент марказидаги "Мовий гумбазлар" хиёбони ва шу номдаги тарихий кафе биноси бузилиб, ўрнида "Истиқлол" мажмуаси барпо этилишини эълон қилган эди.\nТошкент ҳоимлигининг қарори фаоллар норозилигига учради. Оқибатда ҳокимлик стеллани шаҳар ташқарисига кўчиришга мажбур бўлди.


Исёнчиларнинг сайлови « Ўзбекистон Халқ Ҳаракати\n02 November 2014 - 12:56\nБугун Россия тарафдори бўлган Луганск ва Донетск исёнчилари “халқ кенгашлари” аъзолари ва президент сайлаш учун “овоз” бермоқда.\nМосква бу сайловни тан олишга таёрлигини билдирди.Украина ҳукумати, АҚШ, Европа Иттифоқи ва БМТ эса сайловларни “ғайримашру” деб атади ва унинг натижалари тан олинмаслигини билдиришди.\nАмерика Қўшма Штатлар ва Европа Иттифоқи Россиянинг бугунги позициясининг Минскда имзоланган “тинчлик келишуви”га зид эканини айтмоқда.\nҚўлбола “Луганск Халқ Республикаси” президентлиги лавозимига тўрт номзод орасида ҳозирги “раҳбар” Игорь Плотницкий ҳам бор.\nҚўлбола “Донецк Халқ Республикаси” даги президентлик лавозимига эса иқтидордаги раҳбар Александр Захарченко ва яна икки номзод даъвогар.\nСайловлар исёнчилар ва ҳукумат қўшинлари ўртасида эришилган “ўт очишни тўхтатиш” ҳақидаги битим бузилаётган бир пайтда бўлиб ўтаяпи.


Уларга жазо йўқми? — ИИО ходимлари ваҳшийларча дўппослаб, ўлдирган фуқаронинг рафиқаси | Qalampir.uz\nУларга жазо йўқми? — ИИО ходимлари ваҳшийларча дўппослаб, ўлдирган фуқаронинг рафиқаси\n3-саҳифа\t30 Июль 13:43 11153\nАввалроқ, Сурхондарё вилоятининг Денов туманида ички ишлар ходимлари фуқаро Ҳасан Хушматовни калтаклангани, бунинг оқибатида у шифохонада вафот этгани ҳақида хабар берган эдик.\nҲолат юзасидан Бош прокуратура ва Олий Мажлис Сенати муносабат билдирди. БП Денов туман прокуратураси томонидан Жиноят кодексининг 104 (Қасддан баданга оғир шикаст етказиш) ва 206-моддалари (Ҳокимият ёки мансаб ваколати доирасидан четга чиқиш) билан жиноят иши қўзғатилганини маълум қилди.\nИжтимоий тармоқларда эса марҳумнинг турмуш ўртоғи экани айтилган аёлнинг видеоси тарқалди. Аёл воқеа қандай бўлганини, эрининг шифохонадаги аҳволини сўзлаб берган.\nАёлнинг сўзларига кўра, эри билан бир-бирини рашк қилиб жанжаллашиб қолган. Бироқ тез орада жуфтлик ўзаро келишиб олиб, ишга кетишган. Кейинроқ эса Ҳасан Хушматовнинг синглиси акасининг турмуш ўртоғига қўнғироқ қилиб, уни ички ишлар ходимлари мажбуран олиб кетганини айтган.\n“Кейинроқ менга қайнсинглим қўнғироқ қилди “акамни милиция, қўлига кишан солиб, мажбурлаб олиб кетди”, деди. Мен милицияхонага чопдим. Эримни кўрсатишмади. “Нега олиб келдиларинг, катта жанжал бўлгани йўқ-ку, нега мажбурлаб олиб келдиларинг?” дедим. “Участкавой” рухсат берса кўрасан, дейишди. “Участкавой” Мелиқул акага телефон қилдим, зор йиғладим. Ундан нега мажбуран олиб кетишганиин сўрадим. У “Аралашма, сенинг ишинг бўлмасин, эринг “надзор”да туради”, деди. Нега олиб кетдиларинг, ким рухсат берди деганимда “аралашма”, деб телефонни ўчириб қўйди”, дейди аёл.\nУ кечгача ИИБ биноси олдида ўтириб, кечки пайт уйга кетган. Эртаси куни ишдалигида эса қайнсинглиси телефон қилиб, турмуш ўртоғи шифохонадалигини айтган.\n“Қўлимда болам билан учиб етиб бордим. Борсам, эрим бир аҳволда... Ҳайвонларча урган уни, одам боласи бундай урмайди. Танасининг ўнг томони эзилган, боши ёрилган, лаблари шишган. Эркаклик жойларигача ёриб ташлаган. Одам ҳам шунчалик ваҳшийлик қиладими? Иккита болам билан қаерга бораман? Орган ишида шундай қилсин, деб ўқитмаганку. Бировни ўлдириши мумкинми, уларга жазо йўқми?” дейди аёл зорланиб.\nАёл турмуш ўртоғисиз, икки боласи билан кўчада қолганини айтиб нола қилган. У воқеага 18 кун бўлса ҳам чора кўрилмаётганига норозилик билдирган.\nМаълумот учун, Бош прокуратура ички ишлар ходимларининг ўлимга олиб келган ваҳшийлиги бўйича воқеадан 18 кун ўтиб расмий хабар берди. Бироқ жиноят ичи қачон очилганига аниқлик киритмаган.\n24 Сентябрь 07:41 46875\n25 Сентябрь 20:55 30618\n24 Сентябрь 13:42 28834\n25 Сентябрь 09:33 24955\n25 Сентябрь 16:47 22379


....Кейинги уламолар аралаш китоблар қилдилар. Бунга «Фатовои Қозихон» китоби мисол бўлади. Баъзилар эса Розийиддин Сарахсий ўзининг «ал-Муҳийт» китобида қилганига ўхшаб ҳар бир соҳани айри – айри келтирди. У аввал усулга оид масалаларни келтириб кейин наводирларни келтирган. Албатта, фатволар ва воқеъотларнинг мартабаси усул ва наводирнинг мартабасидан пастдир. Чунки усул ва наводирлар мазҳаб соҳибларининг қавлларидир. Фатво ва воқеъотлар эса уларнинг қавллари асосида уларнинг издошлари ечган масалалардир. Мазкур уч қисмнинг қўшилишидан ҳанафий мазҳаби ташкил бўлади....\nМаълумки ҳанафий мазҳабига оид китоблар бир хил мартабада эмас. Балки бу китоблар уч даражага бўлинади.\nМазкур даражадаги китобларни «Зоҳирур ривоя» деб ҳам аталади. Улар имом Абу Ҳанифа, Абу Юсуф ва Муҳаммадларнинг қавлларини ўз ичига олган бўлиб, имом Муҳаммад томонидан таълиф қилинган. Улар қуйидаги китоблар;\nБу китобни имом Муҳаммад ибн Ҳасан роҳматуллоҳи алайҳига нисбат берилади. У киши аввал ҳар бир бобни алоҳида китоб қилган. Мисол учун намозга оид масалаларни жамлаб «Китобус салот» қилган. Савдо ҳақидаги масалаларни жамлаб «Китобул байъ» қилган. Кейин ҳамма китоблар жамланиб «Мабсут» бўлган.\nРивоятқилиншича имом Шофеъий роҳматуллоҳи алайҳи ҳам «Мабсут»ни яхши кўрган ва ёд олган.\nКитобнинг бу ном билан аталиши сабаби ҳақида бир неча фикрлар айтилган. Уларнинг ичида «Имом Муҳаммад ал-Жомиъ ал-Кабир»ни ёзиб бўлганларидан кейин яна бир қанча масалалар қолиб кетгани аён бўлган ва уларни жамлаб «Китобуз зиёдот» деб номлаганлар.\n«Китобуз зиёдот»га бир қанча шарҳлар ёзилган ва унинг мадҳида шеърлар битилган.\nИмом Муҳаммад бир неча китобларни тасниф қилиб бўлганидан кейин у кишига имом Абу Юсуф мен Абу Ҳанифадан ривоят қилган нарсаларни жамлаб бир китоб қилсангиз деган таклифни қилганлар. Шунда имом Муҳаммад «Китобул Жомеъус Сағир»ни ёзиб имом Абу Юсуф роҳматуллоҳи алайҳига кўрсатган. У кишига маъқул бўлган.\nАли ал-Қумийнинг айтишларича имом Абу Юсуф «Китобул Жомеъус Сағир»ни доимо ўзлари билан олиб юрар экан.\n«Китобул Жомеъус Сағир» ҳақида Али Розий қуйидагиларни айтади:\n«Ким бу китобни фаҳмласа у бизнинг асҳобларимиз ичида энг яхши фаҳмловчидир. Ким уни ёд олса у бизнинг асҳобларимиз ичида энг яхши ёд олувчидир. Қадимги машойихларимиз шу китобдан имтиҳон олмай туриб бировни қози бўлишига рози бўлмас эдилар. Агар у бу китобни ёд долган бўлса қози этиб сайлашар, бўлмаса ёд олишга амр қилар эдилар».\n«Китобул Жомеъус Сағир»нинг бир қанча шарҳлари бўлиб улардан бири имом Абдулҳай Лакнавийнинг «ан-Нофеъул Кабир»идир.\nБу китоб имом Муҳаммаднинг энг кўп таҳсинга сазовор бўлган китобларидан биридир. Катта уламоларнинг «Китобул Жомеъул Кабир» ҳақидаги мақтовлари «худди мўъжизадек китоб» каби иборалар ила тўлиб тошгандир. Уламолар бу китоб катта аҳамият берганидан унинг шарҳлари ҳам жуда кўп. Ҳожи Халифа ўзининг машҳур «Кашфуз зунун»ида «Китобул Жомеъул Кабир»нинг шарҳларининг узундан узоқ рўйхатини келтирган.\n5. Китобус Сиярис Сағир.\n6. Китобус Сиярил Кабир.\nНаводир китобларга имом Муҳаммаднинг ўша машҳур олти китобидан бошқа «Касаниёт», «Ҳоруниёт», «Журжониёт», «Руқайёт» китоблари ва Ҳасан ибн Зиёднинг китобларига ўхшаш китоблар киради.\n«Ўшандоқ китоблар жумласига Абу Юсуфнинг Амолий китоблари киради. Амолий имлонинг жамъидир. Бунда мужтаҳид ўтирганда унинг атрофига шогирдлари қоғоз қаламларини олиб ўтиради. Сўнг олим илмда Аллоҳ унга билдирган нарсани ёддан гапиради. Шогирдлар уни ёзиб боради. Кейин ёзган нарсаларини жамлаб китоб қиладилар. Ана ўшани имло ёки амолий деб атайдилар. Ўтган фуқаҳо, муҳаддис ва араб тили олимларининг шундоқ одати бор эди».\nБу даражадаги китоблар аввалги даражадаги китоблардан паст ҳисобланади. Агар бир масала усулда ва наводирда келган бўлса усулдагиси олинади.\nБунда кейин келган мужтаҳидлар мазҳабнинг аввалги мужтаҳидлардан ривоят келмаган масалаларда ўзларидан савол сўралганда берган жавоблари йиғилган бўлади. Кейин келган мужтаҳидлардан мурод Абу Юсуф ва Муҳаммад ҳамда улардан сўнг келганларнинг асҳобларидир. Улар кўпчилик бўлиб хабарлари табақот китобларида келган.\nУлар ўзларига зоҳир бўлган далил ва сабабларга кўра мазҳаб соҳибларига хилоф қилишлари мумкин. Уларнинг фатволарини дастлаб жамлаган Абу Лайс Самарқандийнинг «Навозил» китобидир. Кейин машойихлар бошқа китобларни жамладилар. Мисол учун Нотифий «Мажмауъул навозил» ва Воқеъот»ни, ас-Содр аш-Шаҳид «Воқеъот»ни жамлаган.


05:00 / 28.02.2017 2204 pdf Ўқиш режими + -\nИсломда молу дунёнинг айни ўзи ёмонланмайди. Балки, одамнинг молу дунёга бўлган муносабатидаги маъно ёмонланади. Одам боласидаги мазкур маъно молга ҳирс қўйиш, уни ҳаромдан топиш, ҳақини адо этмаслик, ноўрин сарфлашлик ёки у билан фахрланишлик кабиларда акс этиши мумкин.\nШунинг учун ҳам Аллоҳ таоло «Анфол» сурасида: «Ва билингки, молларингиз ва фарзандларингиз фитнадан ўзга нарса эмас ва, албатта, Аллоҳнинг ҳузурида улуғ ажр бордир», деган (28 – оят).\nКаъб ибн Молик розияллоҳу анҳудан ривоят қилинади: «Расулуллоҳ соллаллоҳу алайҳи васаллам: «Молга ҳирс қўйиш ва мусулмон кишининг динига ҳасад қилиш қўрадаги қўйлар томон қўйиб юборилган икки оч бўридан ҳам ёмонроқдир», дедилар». Термизий ва Аҳмад ривоят қилган.\nСалафи солиҳлар молу дунё фитнасидан жуда ҳам қўрққанлар. Яҳъя Ибн Муоз: «Дирҳам чаёндир. Агар унинг дамини яхши билмасанг, зинҳор олмагин. Бордию, у сени чақиб олса, заҳри ўлдиради», деди.\n«Унинг дами нима?» дейилди.\n«Унинг дами ҳалолдан топиб, ҳалолга сарфлашдир», деди.\nМолу дунёнинг мадҳи:\nМолу дунё дин ва дунё фойдаси учун восита бўлиши мумкин. Аллоҳ таоло уни «яхшилик» деб номлаган. Одам боласининг бу дунёдаги юришининг молу дунёга боғлиқлиги ҳам бор.\nАллоҳ таоло «Нисо» сурасида: «Аллоҳ (ҳаётингизни) тургизиш (воситаси) қилган молларингизни эси пастларга берманг», деган (5 – оят).\nБу амрнинг баёнида «молларини» демасдан, «молларингизни» деб хитоб қилинишида ҳам катта ҳикмат бор. Қуръони Карим эси пастларнинг шахсий-хусусий молларига ҳам жамоатнинг моли деб қарамоқда. Демак, мусулмонлар қўлидаги мол-мулки айни вақтда мусулмон жамоасининг ҳам мол-мулки ҳисобланади. Ўша мол бекордан-бекорга совурилмаслиги учун жамоат ҳам жавобгардир. Чунки мол-мулк ҳам якка шахсларнинг, ҳам жамоаларнинг ҳаётида улкан қийматга эга. Шунинг учун ҳам уни Аллоҳ таоло ояти каримада «Аллоҳ (ҳаётингизни) тургазиш (воситаси) қилган», деб таърифлаяпти. Ҳа, бу дунёда мол-мулкка Ислом шундай назар билан қарайди.\nҲаким ибн Ҳизом розияллоҳу анҳудан ривоят қилинади: «Расулуллоҳ соллаллоҳу алайҳи васалламдан сўровдим бердилар. Яна сўровдим бердилар. Сўнгра яна сўровдим, яна бердилар ва: «Эй Ҳаким, албатта, бу мол яхшидир, шириндир. Ким уни саҳоватли нафс-ла олса, унга баракали бўлур. Ким уни қизғанчилик нафси-ла олса, унга баракали бўлмас. Худди еб тўймайдиган ўхшайди», дедилар». Бешовларидан фақат Абу Довуд ривоят қилмаган.\nСаъид ибн Мусаяб: «Ҳалол мол жамлашни истамайдиган шахсда яхшилик йўқ. Зотан, у ўша мол ила бошқаларга ҳожати тушмайди, силаи раҳм қилади ва унинг ҳақини беради», деган.\nАбу Исҳоқ Субайъий: «Молиявий кенгчиликни азизларимиз динга ёрдам деб билар эдилар», деган.\nСуфён Саврий: «Бизнинг замонимизда мол мўминнинг силоҳидир», деган.\nХулосасини айтганда, молу дунё ҳам заҳари, ҳам тирёқи бор илонга ўхшайди. Заҳари зарарлари, тирёқи фоидалари.\nКим унинг фойда ва зарарларини яхши билиб олса, фойдасидан манфаат олиши ва зараридан сақланиши мумкин бўлади.\nМолу дунёнинг фойдалари дунёвий ва диний бўлади.\nУнинг дунёвий фойдаларини ҳамма яхши билади ва шунинг учун кўпчилик ўзини унга уради.\nБиринчиси: молни ўзи учун сарф қилиш.\nБунда ҳаж ва умрага ўхшаш ибодатларга ёки емоқ, ичмоқ, кийим ва маскан каби яшаш учун зарур бўлган ибодатга ёрдам берувчи нарсаларга сарфланади.\nМазкур ҳожатлар қондирилмас экан қалб дину диёнат ва ибодат учун фориғ бўлмайди. Усиз ибодатга етишиб бўлмайдиган нарса ҳам ибодатдир. Бас, молу дунёдан дину диёнат учун кифоя қиладиган миқдорини олиш диний фойдадир.\nАгар ортиқа маза ва ҳожатдан ташқари бўладигани дунёнинг насибаларидан бўлади.\nИккинчиси: молни бошқа кишиларга сарф қилиш.\nБу тўрт қисмдан иборатдир:\nУнинг фазилатлари маълум ва машҳурдир.\nБунда молу дунёни бой – бадавлат, шарафли кишиларга зиёфат, ҳадия, ёрдам шаклида сарф қилинади. Бу ҳам диний фойдалардандир. Зотан бу ила киши дўст ва биродарлар орттиради.\n3. Обрўни сақлаш.\nБунга шоирларнинг ҳажвини даф қилиш ва эсипастларнинг айбловини қайтариб, тилини тийиш учун мол сарфлаш киради. Бу ҳам диний фойдаларга киради. Чунки бу билан ғийбатчини ғийбат гуноҳидан ман қилинади ва уни гапи келтириб чиқариши мумкин бўлган шариатга хилоф ишларнинг олди олинади.\n4. Хизматчига хизмат ҳақи сифатида бериладиган мол.\nЧунки инсоннинг ҳожати тушадиган ишлар жуда кўп ва турли туман. Уларнинг барчасини ўзи қиламан деса, қўлидан келмаслиги ва вақти зое бўлиши мумкин. Шу билан бирга бу уни ҳар бир банда учун зарур бўлган фикр ва зикрдан қолдириши бор. Бас, ҳожати тушган нарсасини мутахасис одамга қилдириб унга ҳақ берган афзал. Ана ўша берилган ҳақ ҳам молнинг диний фойдаларидан бири ҳисобланади.\nУчинчиси: инсон кўпчилик фойдаси учун сарф қиладиган молу дунё.\nБунга масжид, мадраса ёки кўприк қуриш каби ишлар турли вақфлар киради.\nУшбу зикр қилинганлардан ташқари молнинг тиламчилик хорлигидан, фақирлик ҳақоратидан халос бўлиш, иззатли, карамли ва виқорли бўлиш каби фойдалари ҳам бор.\nМолу дунёнинг зарарлари ҳам диний ва дунёвий бўлади.\n1. Ғолибо молу дунё ўз эгасини маъсиятларга бошлайди. Одатда инсон ўзида маъсиятга қудрат борлигини ҳис қилса, унга талпина бошлайди. Молу дунё ҳам ўз эгасини маъсиятга чорловчи омиллардан бири ҳисобланади. Қачон инсоннинг маъсиятдан умиди узилса, унга талпинмай қўяди.\nМаъсиятга қудрати етадиган нафсининг куйига тушса, ҳалок бўлади. Сабр қиламан деса, қийналади. Бойликнинг фитнаси камбағалликнинг фитнасидан кўра шиддатли бўлади.\n2. Молу дунё ўз эгасини мубоҳ нарсаларда маъийшатпарастликка чорлайди. Бора бора маъйишатпарастлик унинг одатига айланиб қолади. Ундан жудо бўлишга чидай олмай қолади. Кейинроқ маъийшатпараслик куйида шубҳали нарсаларга қўл уришга мажбур бўлади.\nСўнг муросасозликка ва мунофиқликка ўтади. Чунки моли кўпайганнинг одами ҳам кўпаяди. Кўп билан муомала қиладиган нифоқ, адоват, ҳасад ва ғийбатдан холий бўлиши қийин. Буларнинг барчаси молни кўпайтиш учун қилинади.\n3. Молу дунёнинг энг катта ва кўп тарқалган зарарларидан бири у ўзэгасини Аллоҳ таолонинг зикридан чалғитишидир.\nЗироатчи бойнинг фикри хаёли деҳқонларни ишлатиш, уларнинг хиёнати олдини олиш, қўшнилар билан сув талашиш, ҳосилни йиғиб олиб сотиш, солиқчиларнинг таъқибидан қутилиш каби нарсалар билан банд бўлади.\nТижоратчи бой эса, божхонани алдаб ўтиш, тижорат молини авайлаб асраш, қимматроқ сотиш ва солиқчилар билан бўладиган машмашалар қуршовида бўлади.\nТўпланган бойликни сақлаш ва уни бировга билдирмаслик чоралари ҳамма бойларнинг умумий машғулоти экани ҳаммага маълум ва машҳур. Уларнинг моллари кўпайган сари ғам ташвишлари ва дори қутисидаги дори дармонлари ҳам кўпайиб бораверади.\n05:00 / 28.02.2017 2130\n05:00 / 28.02.2017 2837\n3297 13:40 / 01.06.2019\n3798 15:57 / 27.01.2018\n3631 22:02 / 17.03.2017\n2633 05:00 / 28.02.2017


Chrome браузерининг Android иловасида қидириш сатрини пастга кўчириш мумкин бўлади » Ўзбекистон янгиликлари – Zamin.uz\nChrome браузерининг Android иловасида қидириш сатрини пастга кўчириш мумкин бўлади\nСўнгги йилларда смартфон шунчаки алоқа воситаси вазифасини бажариш доирасидан чиқиб, қўшимча турли функцияларни ҳам амалга оширадиган қурилмага айланди. Хусусан, смартфоннинг интернет тармоғи билан боғланишдаги аҳамияти жуда катта. Мазкур тенденцияни яхши тушунган смартфон ишлаб чиқарадиган компаниялар ҳозирда, асосан, экран диагонали 5 дюймдан йирик бўлган қурилмаларни сотувга чиқаришмоқда.\nБироқ бундай катта экранли қурилмаларни бир қўл билан бошқариш қийин ва ноқулай. Айниқса, кўплаб бошқариш элементлари экраннинг юқори қисмида жойлашганда мазкур ноқулайлик янада ортади. Terabayt.uz нашрининг ёзишича, Google компанияси мазкур эргономик муаммони олдиндан англаган ҳолда Chrome браузерининг Android иловасида қидириш сатрини экраннинг қуйи қисмига жойлаштиришга қарор қилишди. Ҳозирча бундай функция фақат Chrome Beta ва Chrome Canary дастурларида мавжуд.\nБета-синовлар якунлангандан сўнг ушбу функция браузернинг Android иловасида пайдо бўлади. Ҳозирча чиқиш муддатига аниқлик киритилмаган.\nТеглар: чиқиб экраннинг ёзишича янада ноқулай сатрини\n18:51 / 28-03-2017\nGoogle Chrome браузери 2 миллиарддан ортиқ қурилмага ўрнатилган\n01:35 / 12-11-2016\nGoogle Chrome мобил версияси фойдаланувчилари сони 1 миллиарддан ошди\n09:29 / 22-04-2016


Spark электромобилга айлантирилади - Халқ сўзи\n12:28 30 Июль 2018 Жамият\nGM Uzbekistan заводида ишлаб чиқарилаётган Spark автомобилига электр двигатель ўрнатилади. Бу ҳақда Халқаро пресс клубда бўлиб ўтаётган йиғилишда маълум қилинди.\nУнга кўра, тез орада Spark автомобилини электромобилга айлантириш ишлари бошланади. Сентябрь ойида Spark‘нинг электромобиль кўринишидаги талқини тақдимоти бўлиб ўтиши кутилмоқда.\nАммо ҳозирча унинг аҳоли учун қайси муддатда етказиб берилиши аниқ эмас.\n“Электромобиллар нархи қиммат. Унинг ишлаб чиқариш имконияти компанияга боғлиқ. Шу боисдан ҳозирча, айнан қачон электромобилларни аҳолига етказиб бериш муддатини аниқ айта олмаймиз”, деган йиғилиш иштирокчиларидан бири.


22:28 29 Май 2020\n15:29 04.02.2020 (Янгиланган 15:33 04.02.2020) Ҳавола олиш\nПесковнинг сўзларига кўра, Мирзиёевнинг 5 феврал куни Москвага ташрифи ҳақидаги хабар - нотўғри, чунки "учрашув режада бўлмаган".\nТОШКЕНТ, 4 фев - Sputnik. Ўзбекистон президенти Шавкат Мирзиёевнинг феврал ойида Москвага ташрифи режада бўлмаган, деб хабар қилди журналистларга РФ президенти матбуот-котиби Дмитрий Песков. Бу ҳақда РИА Новости хабар бермоқда.\n"Бешинчи февралда бўлиши режада бўлмаган, шу боис, ташриф кечиктирилиши ҳақида ҳам гап-сўз бўлиши мумкин эмас. Бу нотўғри маълумот", - деди Песков Мирзиёевнинг 5 февралга режалаштирилган ташрифи кечиктирилдими, деган саволга жавоб берар экан.\nЭслатиб ўтамиз, сал олдин Ўзбекистон ташқи ишлар вазирининг биринчи ўринбосари Илҳом Неъматов РИА Новостига Ўзбекистон президентининг Россияга иккинчи ташрифи тахминан 2020 йилнинг 5 феврал санасига режалаштирилгани ҳақида хабар қилган эди.\nНеъматов Ўзбекистон президенти "Ўзбекистон Республикаси ва Россия Федерацияси ўртасидаги муносабатларнинг ҳар томонлама ривожланиши ва мустаҳкамланишига катта эътибор қаратишини алоҳида қайд этганди.


Илм-фан янгиликлари — Dilkashradio.com\nАссалому алайкум. Олимларнинг фикрига кўра аёллар билан эркаклар оғриқни турлича сезар эканлар. Бундан ташқари, бизнинг чой ҳақидаги баъзи фикрларимиз нотўғри экан. Қайси бири дейсизми? Биз ёшлигимиздан, “Чойни иссиқ-иссиқ ичиш керак”, деган гапларни кўп эшитиб катта бўлганмиз. Ҳатто оналаримиз, овқатимизни ҳам иссиқ ейишга ундашган. Аммо тадқиқотларнинг кўрсатишича, кўп миқдорда қайноқ чой (ёки бошқа ҳар қандай қайноқ ичимлик) ичиш хавфли ва катта эҳтимол билан қизилўнгач саратонининг ривожланишига сабаб бўлиши мумкин. 50 мингдан зиёд инсон қатнашган кенг кўламли тадқиқот шундай хулоса билан якунланган. Тадқиқот Эроннинг шимолий-шарқида бўлиб ўтган. Олимлар 10 йилдан ошиқроқ вақт давомида 45 ёшдан 70 ёшга қадар бўлган қайноқ чой ичувчи эркак ва аёлларни кузатиб борганлар. Тадқиқот мобайнида ичимликнинг ҳарорати ва истеъмол қилинаётган миқдори ҳамда пиёлага қуйилишидан то ичилгунга қадар ўтган вақт қайд этиб борилган.\nТўпланган маълумотлар турли давлатлар ва маданиятлар кўра фарқланади. Маълум бўлишича, ҳарорати Цельсий бўйича 60 даражадан юқори бўлган ичимлик аксарият одамлар томонидан чидаб бўлмас даражада иссиқ чой сифатида қабул қилинади. Олимлар келган хулосага кўра, бир кунда ҳарорати 60 даражадан юқори бўлган чойдан икки пиёладан кам бўлмаган миқдорда ичган одамларда қизилўнгач саратони ривожланиш хавфи бунча миқдорда чой ичмайдиганлардан кўра икки карра юқори бўлади. АҚШда саратоннинг бу тури энг кенг тарқалган онкологик хасталиклар рўйхатида саккизинчи ўринни эгаллаган. Қизилўнгач саратони билан касалланиш хавфи эркакларда 1:132, аёлларда 1:455 нисбатни ташкил қилади. Бироқ бошқа мамлакатларда манзара умуман ўзгача. Масалан, Эрон ва Хитойда қизилўнгач саратони анча кенг тарқалган касаллик ҳисобланади.\nБунга овқатланиш маданияти ва чекиш каби омиллар сабаб, дея кўрилади. Аёлларнинг сезгиси эркаклар сезгисига қараганда бир неча баробар юқори эканлиги исботланган. Аммо бир аёл Паркинсон касаллигини ҳидидан сеза олар экан. Паркинсон касаллиги ташхис орқали жуда қийин аниқланувчи нейродегенератив хасталиклар қаторига мансуб. Унда лаборатория усуллари орқали аниқлаш мумкин бўлган биологик маркерлар мавжуд эмас. Бироқ англиялик Жой Милн ҳали илк аломатлари пайдо бўлмасидан олдин ҳам Паркинсон касаллигини ҳид орқали сеза олиш қобилиятига эга. У бундай қобилиятидан биринчи бор эрининг терисидан келаётган иснинг ўзгариб қолганини пайқаган вақт хабар топган. Орадан 10 йил ўтиб, турмуш ўртоғига Паркинсон касаллиги ташхиси қўйилади. Милн хоним ўзи мулоқотда бўлган бошқа инсонлардан ҳам шундай ис келаётганини сезади.\nЎшандан бери олимлар бу аёл касаллик исини қандай сезаётганини аниқлашга уриниб келмоқдалар. Тахминларга кўра, Милн хоним ҳар бир инсонда мавжуд бўлган тери шираси ёки тери мойи исини ҳис қилади. Паркинсон касаллигига учраганлардан бу ҳид кучлироқ ажралиб чиқади. Олимлар Манчестер университетида Жой Милн ва 64 кўнгилли иштирокида тадқиқот ўтказиб кўрдилар. Иштирокчилардан баъзилари Паркинсон касаллиги билан оғриган эди. Натижалардан аён бўлишича, Паркинсон касаллигига чалинганлар тери шираси таркибида уч модданинг миқдори юқори бўлади: гиппур кислотаси, эйкозан ва октадеконол. Бу аёл саратоннинг бир қанча турларини ҳам ҳид орқали сеза олишини маълум қилади. У сил касаллигини аниқловчи ташхис тестини ишлаб чиқиш бўйича олимлар билан ҳамкорликни давом эттириш ниятида.


«Индамасдан кузатиб ўтириш нотўғри» – Сенат раиси маҳаллий кенгаш депутатларини фаолликка чақирди\n13:40 / 30.07.2021\nОлий Мажлис Сенати ялпи мажлисида Сенат раиси Танзила Норбоева давлат дастурларининг ҳудудлардаги ижроси бўйича маҳаллий кенгашлар ишига эътибор қаратиб уларни дастурлар ижросида фаолроқ бўлишга чақирди.\n«Обод маҳалла», «Обод қишлоқ», инвестиция ва бошқа муҳим давлат дастурларининг ҳудудлардаги ижросига маҳаллий кенгашлар эътибори етарли эмас. Маҳаллий кенгаш доимий комиссиялари ўзларига тааллуқли масалаларни доимо кўриб бориши керак. Бир сўз билан айтганда ҳудудий назоратни кучайтиришлари зарур.\nСенат қўмиталари маҳаллий кенгаш доимий комиссияларига бириктириляпти. Биз доимий комиссиялар ишини тубдан қайта кўриб чиқдик. Ихтисосликларидан келиб чиқиб, жойлардаги маҳаллий кенгашларга қўмиталаримиз кураторлик қилиб муаммоларни биргаликда кўриб чиқади.\nИндамасдан кузатиб ўтириш нотўғри. Бу вазирликнинг иши, буниси ҳокимнинг иши дейиш мутлақо нотўғри. Ҳар бир маҳаллий кенгаш доимий комиссияси бонг уриб, менинг ҳудудимда фалон масала ҳал бўлмади, вазирлик келиб ҳал қилиб берсин деган талаблар қўйиши керак», деди Сенат раиси.\n19:50 / 21.10.2021\n«Қонунларни қатъийлаштиришга ўзбек депутатлар қарши чиқишди» — Журналист ўзбек тили мақомини мустаҳкамлашдаги муаммолар ҳақида\n12:30 / 20.10.2021\nНоми бор-у ўзи йўқ маданий мерос объектлари. Сенат ялпи мажлисида йўқолиб кетган тарихий объектларга эътибор қаратилди\n13:04 / 29.09.2021\n“19 млрд сўмлик субсидиялар ўзлаштирилмаган” — Сенат раиси субсидиялар тақсимланишига оид муаммони кўтарди


УЕФАнинг собиқ президенти Мишель Платини Францияда ҳибсга олинди.\nТОШКЕНТ, 18 июн – Sputnik. Европа футбол ассоциациялари иттифоқи (УЕФА)нинг собиқ президенти Мишель Платини Францияда ҳисбга олинди. Бу ҳақда РИА Новости Mediapart нашрига таянган ҳолда хабар бермоқда.\nҚайд этилишича, ЖЧ-2022 мезбонлигини аниқлаш вақтида пора олганликда гумон қилинмоқда. 2022 йилда Футбол бўйича жаҳон чемпионати Қатарда бўлиб ўтиши керак.\nҚатарни бир неча марта овозларни сотиб олганликда айблашган эди, бироқ Халқаро футбол федерацияси (ФИФА) коррупция фактини аниқламаган эди.\nШунингдек, мазкур иш юзасидан Елесей саройининг собиқ бош котиби Клод Геан “озод гумон қилинувчи” сифатида ўтади.


Хоразмда ҳайдовчилик гувоҳномаси бўлмаган мактаб ўқувчиси содир этган ЙТҲда уч киши ҳалок бўлди – Газета.uz\nХоразмда 10-синф ўқувчиси Lacetti автомашинасида қарама-қарши йўлга чиқиб кетиб, Damas русумли автомашинага бориб урилган. Натижада уч киши вафот этди. Lacetti бошқарган ўқувчининг ҳайдовчилик гувоҳномаси бўлмаган.\nLotinchada 12 май 2021, 15:39 Жамият\n6 май куни Хоразм вилояти Урганч туманида 10-синф ўқувчиси содир этган ЙТҲ оқибатида 3 киши вафот этди. Бу ҳақда ИИВ ЙҲХББ ахборот хизмати хабар бермоқда.\nСоат 15:30 ларда ҳайдовчилик гувоҳномасига эга бўлмаган мактаб ўқувчиси Э.Б. Lacetti`ни Урганч тумани ҳудудидан ўтган 4П-162 сонли катта айланма йўли бўйлаб бошқариб кетаётиб, йўлнинг қарама-қарши тарафига чиқиб кетган ва Damas билан тўқнашув содир этган.\nОқибатда уч киши ҳалок бўлган, яна икки фуқаро турли тан жароҳатлари билан шифохонага ётқизилган.\nҲолат юзасидан Урганч тумани ИИБ Тергов бўлими томонидан Жиноят кодексининг 266-моддаси (транспорт воситалари ҳаракати ёки улардан фойдаланиш хавфсизлиги қоидаларини бузиш) 3-қисми «а» банди билан жиноят иши қўзғатилган.\n«Газета.uz» 3 208\nТошкентда 60 фоиз респондентлар мактабга олиб борувчи йўлларни хавфли деб ҳисоблайди 5 июн 2021, 11:00\nНукус ва Нориндаги автоҳалокатларда саккиз киши вафот этди 14 май 2021, 17:33


Ёшлар ўртасидаги Жаҳон чемпионати: Ғуломжон Абдуллаев бронза медали соҳиби\nШунингдек, айни дамда биз учун қизиқарли бўлган эркин кураш баҳсларининг 55 килограмм вазн тоифасида ҳам бронза медали соҳиби аниқланди.\nБирозгина вақт олдин япониялик Такуми Таширога қарши гиламга кўтарилган ҳамюртимиз Ғуломжон Абдуллаев рақибини 10:8 ҳисобида мағлубиятга учратди ва мусобақанинг бронза медали билан тақдирланди.\nҒуломжон Муродхўжаев Тўрақўрғон тумани ҳокими этиб тайинланди\nХалқ депутатлари Тўрақўрғон туман Кенгашининг навбатдан ташқари сессияси бўлиб ўтди.\nДиёрбек Ўрозбоев - бронза медаль соҳиби!\nДзюдо кураши бўйича терма жамоамиз аъзоси Диёрбек Ўрозбоев Бразилиянинг Рио-де-Жанейро шаҳрида ўтказилаётган XXXI ёзги Олимпия ўйинларида делегациямиз ҳисобига дастлабки медални келтирди.\nРио-2016. Элмурод Тасмуродов бронза медали соҳиби бўлди\nРио Олимпиадасининг юнон-рум кураши баҳсларида ҳамюртимиз Элмурод Тасмуродов қирғизистонлик рақибига қарши жанг ўтказди.\nҒуломжон чемпионати ўртасидаги соҳиби медали Жаҳон Ёшлар бронза Абдуллаев


АГМК штат жадвалини қайта кўриб чиқиши керак бўлади\n19 сентябрь, 2018, 17:24\nСуперлига иштирокчиси бўлган жамоада шу вақтга қадар техник директор фаолият олиб бормаяпти. Жамоада, шунингдек, тижорий масалалар билан шуғулланувчи масъул ҳам йўқ. ПФЛ ўйинлар чиптаси, фан-клуб билан ишлаш, ташқи реклама масалалари, ҳомийлар билан ишлаш, баннерларни жойлаштириш каби масалаларга жиддий эътибор қараётган бир вақтда, АГМК клубида юқоридаги каби ишларга масъул бўлган ходимнинг ўзи йўқ. Бироқ клуб базасига кираверишда АГМК клуби профессионал клуб деб кўрсатилган.\nАГМК футзал жамоаси бир неча йиллардан буён халқаро майдонда иштирок этади. Шунингдек, клуб Осиё футбол конфедерацияси қўйган талаблар бўйича йилда икки марта лицензиялашдан ўтиши керак. Демак, АГМК клуби келаси мавсумдан эътиборан халқаро масалалар билан ишловчи ходимни ҳам рўйхатдан ўтказиши керак бўлади.\nАГМК клубида сайт админи ўрни ҳам ташкил этилиши шарт. Матбуот котиби вазифалари “Металлург” борасидаги хулосада ўз ифодасини топганди.


Еркин Қарақалпақстан Вести Каракалпакстана 10:36:20, 02.06.2020\nЕлимиз басшысы оқыў орнында жаратылған шараятлар менен танысты. Республикамыздың жазыўшылары, оқыўшы-жаслар ҳәм олардың устазлары менен сәўбетлести. Өзбекистан ҳәм Қарақалпақстан халық шайыры, Өзбекистан Қаҳарманы Ибрайым Юсуповтың қарақалпақ ҳәм өзбек әдебиятының раўажланыўына қосқан үлкен үлесине, атақлы шайыр дөретиўшилигиниң жаслар тәрбиясындағы әҳмийетине тоқтап өтти. Усындай талантлы балалар мектеплери оқыўшылары арасында таңлаў өткерип барыў мақсетке муўапық екенлигин билдирди. Ушырасыў соңында жәмәәтке елимизде ислеп шығарылған “ICUZU” маркалы автобус саўға етти.\nӨткен екшемби күни мектеп-интернатына Президентимиздиң саўғасы- “ ICUZU ” автобусын тапсырыў салтанаты болды.\nИлажда Қарақалпақстан Республикасы Жоқарғы Кеңесиниң Баслығы М.Ерниязов елимизде талантлы жасларды қоллап-қуўатлаў бағдарында әмелге асырылып атырған илажларға тоқтап өтти. Президентимиздиң усы жыл басында республикамызға сапары ўақтында талантлы балалар мектеп-интернатын қурыў, оның алдындағы майданға шайыр естелигин орнатыў, оқыў орны базасында киши баспахана шөлкемлестириў бойынша берген усыныслары өз мүддетинде сапалы етип питкерилди.\nНәтийжеде республикамыздың барлық қала ҳәм районларынан, ең шетки аўылларынан келген талантлы оқыўшылар кең ҳәм жақтылы, барлық қолайлықларға ийе имаратта билим алыў имканиятына ийе болды.\n— Өткен қысқа ўақыт ишинде пайтахтымыздың көркине-көрик қосатуғын бундай заманагөй оқыў орны имаратының бой тиклеўи, әлбетте, бәршемиз ушын әжайып саўға болды,-дейди мектеп-интернат директорының орынбасары Зульфия Сәтбаева. — Бул жерге республикамыздың барлық жерлеринен 216 билимли ҳәм талантлы оқыўшы тест және сәўбетлесиў жолы менен қабыл етилди. Олардың барлығы келешегинен үлкен үмит күттиретуғын оқыўшылар болып табылады. Елимиздиң басшысы менен болған ушырасыўда олардың талантына жоқары баҳа берилди ҳәм атақлы шайырдың избасарлары болып жетилисиўине тилеклеслик билдирди.\n— Президентимиз бенен болған ушырасыў бизиң өмиримизде есте қаларлық тарийхый ўақыя болып қалады,-дейди мектеп-интернат оқыўшысы Бердибек Айтмуратов. — Келешекте шайыр атамыздай белгили инсан болып жетисиўге ҳәрекет етемиз.\nМектеп-интернат оқыўшылары жаңа автобуста қаламыз бойлап саяхат етти ҳәм бундай әжайып саўғасы ушын Президентимизге шексиз миннетдаршылығын билдирди.


Ўзбекистон, 19 январ 2018\nЎтган йили Бухоронинг Шофиркон, Олот, Қоровулбозор, Бухоро, Вобкент ва Когон каби туманларида гўдаклар ўлими кўпайгани аниқланди. Сурхондарёда мактаб ўқувчисини “бузуқхона мудираси” чавақлаб ўлдирди. Қўқонда кўча “авторитети” оғир жиноятлари учун узоқ муддатга қамалди. Жорий ҳафта матбуот шу каби воқеалар ҳақида хабар берди.\nПрезидент маслаҳатчиси қўлидан сертификат олган оилага уй берилмайдиган бўлди\nҚаршидаги ижтимоий ҳимояга муҳтож оилага расмийлар уй ўрнига пул ваъда қилмоқда. Марказий Осиё мамлакатлари учун ягона пул ва ёзув жорий қилиш таклиф этган ёзувчи Носир Фозилов оламдан ўтди. Турк сериаллари уйқудаги дажжолни уйғотиб юборгани танқид қилинди.\nҚозоғистоннинг Ақтўбў вилоятида автобус ёниши оқибатида ҳалок бўлган 52 нафар ўзбекистонликдан 31 нафарининг шахси аниқланади.


Урганчдаги марказда курсантлар учун янги ошхона фойдаланишга топширилди\nТадбирда Хоразм вилояти ҳокими Фарҳод Эрманов, Шимоли-ғарбий ҳарбий округ қўшинлари қўмондони полковник Дилшод Чориев, ҳарбий хизматчилар, марказ ўқитувчилари ва курсантлари ҳамда уларнинг ота-оналари иштирок этди.\nЎзбек ва Япон олимлари ҳамкорлиги\nЎлкамиз доривор ўсимликларга бой.\nДавлат солиқ қўмитаси – янги кўринишда\nДСҚ ўзига замонавийлик, кўркамлик, қулайлик ва соддаликни акс эттирган янги тимсолини танлади.\nЭнди болалар боғчада 3 соатдан бошлаб 24 соатгача қолиши мумкин\nЎзбекистон Республикаси Президенти Шавкат Mирзиёев “Mактабгача таълим ва тарбия тўғрисида”ги қонунни имзолаган эди.\nЯпония ислоҳотлари тарихидан\nСўнгги йилларда Шарқий Осиё иқтисодий мўъжизалари тўғрисида кўплаб мақолалар ёзилмоқда, илмий доира вакилларининг тадқиқотлари олиб борилмоқда.\nОБ-ҲАВО МАЪЛУМОТИ: Эртага юртимизда ёғаётган ёмғир қорга айланиши мумкин\nҚорақалпоғистон Республикаси ва Хоразм вилоятида ҳаво ўзгариб туради, айрим жойларда ёғингарчилик бўлиб, туман тушиши мумкин. Ғарбдан секундига 7-12 метр тезликда шамол эсади. Кечаси 0-5 даража совуқ, кундузи 3-8 даража илиқ бўлади.\nСоғлиқни сақлаш вазирлиги ер ўпирилиши оқибатида жароҳатланганлар йўқлигини маълум қилди\nВоқеа гувоҳи бўлган 1975 йил туғилган қашқадарёлик Б.М. ушбу ҳолатдан қаттиқ стрессга тушган. Айни пайтда унга Республика шошилинч тиббий ёрдам илмий марказида сифатли тиббий ёрдам кўрсатилмоқда.\nФавқулодда вазиятлар вазирлиги Юнусободдаги метро йўли ўпирилиши юзасидан маълумот берди\nВазирлик ахборотига кўра, талафот ва жабрланганлар юзасидан аниқлик киритилмоқда ҳамда содир бўлган ҳолатнинг сабаблари ўрганилмоқда.\nЯнги йил янги уйларда нишонланади\nТермиз шаҳрида уй-жойга муҳтож, имконияти чекланган эҳтиёжманд оилаларга Шукрона массивида қад ростлаган замонавий лойиҳалар асосидаги янги уй-жойларнинг калити топширилди.\nЮнусобод метро йўлининг бир қисмида фавқулодда ўпирилиш рўй берди\nАйни вақтда шахсан Ўзбекистон Бош вазири биринчи ўринбосари, транспорт вазири Раматовнинг иштирокида текширувлар олиб борилмоқда.\nТермизда буюк саркарда аждодларимиз ворислари сараланмоқда\nТермиз шаҳрида Сурхондарё вилояти ҳокими соврини учун Мудофаа вазирлигининг воҳадаги ҳарбий хизматчилари ўртасида “Амир Темур ўғлонлари” ва “Жалолиддин Мангуберди ворислари” номидаги вилоят танлови бошланди.\nШарқий ҳарбий округ қўшинларида жанговар тайёргарлик бўйича ўтказилган машғулотлар муваффақиятли кечди\nБўлинмаларнинг жанговар шайлигини янада ошириш, уларнинг тайёргарлигини ҳар томонлама баҳолаш мақсадида Шарқий ҳарбий округга қарашли ҳарбий қисм ва муассасаларида ўқув машғулотлари ўтказилди.\nОлий Мажлис Сенати Раиси Танзила Норбоева бошчилигидаги Ўзбекистон делегацияси Баку шаҳрида\nТашриф доирасида мамлакатимиз делегацияси Туркий тилли давлатлар Парламент Ассамблеясининг ялпи мажлисида иштирок этмоқда.\nГрегори Копли: Ҳақиқий ошкора сайловларни кўришимиз жуда муҳим\nБарча сайлов участкалари белгиланган талаблар асосида жиҳозланиб, шай ҳолатга келтирилган.\nЖаҳон бўйлаб журналистлардан 49 нафари ўлдирилган, 57 нафари ўғирланган, 389 нафари панжара ортида қолмоқда\n389 журналист ва ОАВнинг бошқа ходимлари ўзларининг касбий фаолияти туфайли озодликдан маҳрум қилиш жойида ушлаб турилибди.\n34 йил меҳнат таътилига чиқмаган ҳамширага 34 миллион сўм компенсация тўланди\nЖиззахда 34 йиллик меҳнат фаолияти давомида меҳнат таътилига чиқмаган Гулчеҳра Яхшибоевага компенсация пули ундириб берилди.\nКелгуси йилда Тошкент вилояти бюджети қанчани ташкил этади?\nНурафшон шаҳрида халқ депутатлари Тошкент вилояти Кенгашининг навбатдаги сессияси бўлиб ўтди.\nОзарбайжон Республикаси Президенти Ўзбекистон Республикаси Олий Мажлиси Сенати Раиси билан учрашди\n17 декабрь куни Олий Мажлис Сенати Раиси Танзила Норбоева бошчилигидаги Ўзбекистон делегацияси Баку шаҳрига келди.\nСайлаш ҳар бир кишининг ҳуқуқий бурчи\nРоссиянинг Кемерово вилояти бизнес делегацияси билан музокаралар ўтказилди\nМамлакатимизда Россия Федерацияси Кемерово вилояти бизнес делегацияси бўлиб турибди. Делегация таркибидан “Евроэлемент”, “Айсберг”, “Глобал Хими”, “Гофроторг”, “Бумага и картон” каби компаниялар вакиллари ўрин олган.


Жаҳон банки директори Ўзбекистонда конвертация очилишига муносабат билдирди\nЖаҳон банки директори Ўзбекистонда конвертация очилишига...\n19.01.2018 15:54 0 47\nКристалина Георгиева давлат раҳбари билан мулоқотдан сўнг Ўзбекистон оммавий ахборот воситалари вакилларига Ўзбекистонда амалга оширилаётган ислоҳотлар ва ўзаро ҳамкорлик истиқболлари ҳақидаги фикрларини билдирди.\n— Ўзбекистонга мамлакатни ўзгартиришга сиёсий иродаси кучли инсон раҳбарлик қилмоқда. Президент Шавкат Мирзиёев ривожланиш истиқболини кўра билиш қобилиятига эга. Ўйланган барча мақсадларга эришишга қалб билан ёндашади.\nЎзбекистон Президентининг мақсади аҳолининг имкониятлари, истеъдодини рўёбга чиқариш имконини берадиган ислоҳотларни амалга оширишдан иборат. Яъни одамлар ҳаётнинг турли соҳаларида ўз салоҳиятларини тўла намоён этсин. Ўзгаришларга қаратилган юксалиш жуда муҳимдир. Якунига етган йил эса мамлакатда жиддий ўзгаришлар даври бўлди.\nЎзбекистон Жаҳон банкининг «Бизнес юритиш – 2018» (DoingBusiness 2018) рейтингида ишбилармонлик муҳитини яхшилаш борасида жаҳоннинг етакчи ўнта мамлакати қаторига кирди. Мамлакат юксалди. Бу ўзгаришлар руҳини ифодалайдиган яхши кўрсаткичдир.\nЎзбекистон Шавкат Мирзиёев конвертация Жаҳон банки Кристалина Георгиева\nСиёсат бугун, 14:01


Депутат Алимжонов дипломининг сохта эмаслигини исботлай олишини айтди - oqbura\nДепутат Алимжонов дипломининг сохта эмаслигини исботлай олишини айтди\nФарҳод Алимжонов бугунги Қирғизистон парламентидаги ўзбек миллатига мансуб ягона депутат.\nҚирғизистон парламентининг депутат Фарҳод Алимжоновнинг дипломи сохта экани ҳақидаги хабар жамоатчиликда, айниқса унинг сайловчилари ва курсдошлари орасида норозилик уйғотди. Бу хабарни Миллий хавфсизлик давлат қўмитаси (МХДҚ) маълум қилиб, масалани қараб муҳокама қилиш учун Марказий сайлов комиссиясига (МСК) мурожаат қилган. Агар МСК депутатнинг олий маълумотли эканини тасдиқловчи дипломини чинданам қалбаки деб топса, Алимжановни депутатлик мандатидан маҳрум қилиши мумкин. Чунки қонунга кўра, парламент депутати олий маълумотли бўлиши шарт.\nЭслатиб ўтамиз, аввалроқ Миллий хавфсизлик давлат қўмитаси Жўғўрқу Кенешнинг уч депутати сохта диплом ва қўш фуқароликда гумонланаётганини маълум қилганди.\nФарҳодбек Алимжонов республика парламентига ўтган йилнинг ноябрь ойида “Альянс” партияси сафида сайланиб келган. У Қирғизистонда истиқомат қилаётган миллиондан ортиқ ўзбекларнинг парламентдаги ягона вакили.\nФарҳодбек Алимжонов Ўш давлат университети ва республика президенти ҳузуридаги Давлат бошқаруви академиясини тамомлаганаи ҳақида дипломлари бор. Бу ҳужжатларнинг сохталиги ҳақидаги маълумотни рад этар экан, ўзининг Фейсбукдаги саҳифасида қуйидагиларни ёзган:\n«1) Ўш Давлат университетининг иқтисод факультетини тамомлаб, 2016-йилда бакалавр даражасини олдим. Диссертациям ҳимояси чоғида ўқитувчилар билан диссертациям мавзуси атрофида жуда самарали муҳокама бўлиб ўтди, ЎДУ ўқитувчилари менинг ҳимоямни ҳалигача эслаб қолишган. ⠀\n2) 2018-йилда Президент ҳузуридаги Давлат бошқаруви академиясини тамомлаганман. Қирғизистон Республикаси “Давлат ва муниципал бошқарув” йўналиши бўйича магистрлик даражасини олдим. ⠀\nЁзув остига барча тегишли ҳужжатларнинг расмларини – дипломлар ва бошқа материалларни илова қилган. Тарқалган маълумотга вазмингина реакция қилган депутат, мухлисларига «Аллоҳ тутган рўзаларимизни, амалларимизни қабул қилсин!» – деб тилак билдирган.\nПост остига депутатнинг ҳозирда юқори лавозимларда ишлаб келаётган курсдошлари ўз фикрларини қолдиришган. Жумладан, Ўш шаҳар кенгаши депутати Назима Алмазбек қизи Фарход Алимжоновнинг курсдоши бўлганини тасдиқлаган. “Ўш садоси” давлат газетасининг муҳаррири Соҳиба Шакирова эса ўша университетда дарс берганини, ва 2010-йилнинг нотинч кунлари кўплаб талабаларнинг ишлаш учун Россияга кетиб қолишига, ўқишни тўхтатишга, оиласидан узоқлашишга мажбур бўлишганига гувоҳ бўлганини ёзади.\n“Ундай одамлар учун қирғиз қонунчилиги 10 йилгача муддатда ўқишини қайта тиклашга рухсат беради. Энг асосийси – университет тарқалмаган [бу маълумотни текшириб олиш мумкин]. Унда ўша йили берилган дипломларнинг ҳаммасини сохта деб кўрсатиш керак, расмийлар ўша йил дипломларининг ҳаммаси уйдирма десин”, деб ёзади Шакирова.\n“Фарҳод Алимжоновнинг дипломи ҳақиқий эканига шубҳа йўқ, МСК ва бошқа бировга ноқулай раҳбарлар керак эмас”, дея фикр билдирган Суйунбек Мирзаканов депутатга босим ўтказилаётганига ишора қилиб. – “чунки улар халқ манфаати йўлида ўз фикрларини очиқ билдира олади”.\nДепутат ўзига иши юзасидан босим ўтказишга уриниш бўлаётгани борасидаги саволни жавобсиз қолдирди. Бироқ агар Марказий сайлов комиссияси уни мандатидан ажратса, судга мурожаат қилишини маълум қилди.\n“[Судда енгиб чиқиш учун] бизда етарли ҳужжатлар ва гувоҳлар бор”, деди Фарҳод Алимжонов мухбиримиз билан суҳбатда.\nШуни айтиш керакки, бир пайтлар сохта диплом сотиб олиш Қирғизистонда жудаям осон бўлгани сабаб жуда кенг тарқалган кўриниш. Мустақилликнинг дастлабки йиллари мамлакатда 160дан ортиқ олий ўқув юртлари ва уларнинг филиаллари очилган бўлиб, уларнинг фаолиятини назорат қилиш жуда суст бўлган. Натижада қалбаки диплом билан давлат хизматини эгаллаб турган, ёки депутат мандатига эга бўлганлар ҳалигача учраб туради.\nЙил бошида икки депутатнинг дипломи сохта экани аниқланиб, мандатидан маҳрум қилишгач ва бундай ҳолатлар кўпайиб кетаётгани сабаб МХДҚ жорий йилнинг январида барча амалдорлар ҳамда депутатларнинг дипломларини текширишни бошлади. Хавфсизлик хизмати мурожаатига жавобан бир ой ичида 9 киши дипломи сохта эканини тан олган, 16 киши эса шу сабабга кўра эгаллаган лавозимидан бўшаш ҳақида ариза берган.\nСоҳибжон Мамиров, Оқбура.\nРасмлар депутатнинг Фейсбукдаги саҳифасидан олинди\nЎзбекистон президенти Қирғизистоннинг қувончига шерик эканини маълум қилди


Демократияни ўргатишади. АҚШ ишга аралашув усулларини белгилаб олди - 05.03.2021, Sputnik Ўзбекистон\nАмерикаликлар эндиликда демократия учун курашмоқчи эмас. Вақт кўрсатдики: интервенциялар ва авторитар етакчиларни тахтдан ағдариш самарасиз экан 05.03.2021, Sputnik Ўзбекистон\nТОШКЕНТ, 5 мар — Sputnik, Софья Мельничук. Америкаликлар эндиликда демократия учун курашмоқчи эмас. Вақт кўрсатдики: интервенциялар ва авторитар етакчиларни тахтдан ағдариш самарасиз экан. Бундан сабоқ чиқарган Вашингтон дунёни (бу ишни ўзидан бошлаган ҳолда) ўзгартирмоқчи.АҚШ эндиликда қандай ҳаракат қилмоқчи - РИА Новости материалида.Янги давр - янги усулларАҚШ Давлат департаменти давлат котиби Энтони Блинкеннинг илк расмий чиқиши, гарчи бўш залда бўлиб ўтган бўлса-да, аммо жуда катта шов-шувларни келтириб чиқарди. Ярим соат ичида америка дипломатияси раҳбари тез орада миллий хавфсизлик стратегиясида бириктириб қўйиладиган ташқи сиёсатнинг асосий йўналишларини санаб ўтди.Блинкен деярли ҳеч қандай янги гап айтган эмас: у ҳам, президент Жо Байден ҳам бу гапларни сўнгги ойларда бир неча мартадан такрорлашган. Аммо, шундай эса-да, айрим гаплар бўлдики, уларни эътибордан четда қолдириб бўлмасди."Бизнинг ёндашувимиз ўзгаради, — деб эълон қилди давлат котиби. — Биз демократияни қимматбаҳо ҳарбий интервенциялар ёки авторитар режимларни куч билан ағдаришга уринишлар ёрдамида илгари сурмаймиз". Бундай усуллар, гарчи, яхшиликларни кўзлаб қўлланилган бўлсада, аммо ҳеч қандай яхши оқибатларга олиб келмади, деб тан олди у.Бундан ташқари, "демократияни илгари суриш" сўзлари салбий маъно касб этди, ва ҳатто америкаликларнинг ўзлари ҳам бу гапларга ишонмай қўйган.Дунё ўзгарди, ва янги шароитларда Вашингтон ўз эътиборини терроризм таҳдидидан рақиб-державалар билан курашга йўналтирмоқчи. Демократияни илгари суришни — бу эса аввалгидек АҚШ ташқи сиёсатининг қонунидир — ўз шахсий намунасида кўрсатиш лозим. "Акс ҳолда, биз Хитой ва Россия сингари рақибларга қўл келадиган ишларни қиляпмиз, улар бизнинг идеалларга собитлигимиз борасида гумонларни юзага келтириш учун дуч келган имкониятлардан фойдаланишмоқда. Уларга масалани енгиллаштириш керак эмас", - дея хулоса қилди дипломат.Айтарли бўлмаган намунаЎтган йил мамлакатга синовларни олиб келди. Биргаликда ҳисоблаганда Биринчи, Иккинчи жаҳон урушлари ва Вьетнам урушидагиданда кўпроқ америкаликларнинг қурбон бўлишига сабаб бўлган коронавирус инфекцияси соғлиқни сақлаш тизимидаги нотенгликни кўрсатиб берди. Полициячиларнинг шафқатсизлиги ва қоратанлиларнинг ўлдирилиши туфайли юз берган ирқчилик туфайли қўзғолонлар жамиятдаги тизимли ирқчилик муаммосини очиб ташлади.Президент сайловлари эса ўн йилликлардан буён юз берган энг жанжалли тадбирга айланди. Дональд Трамп ҳанузга қадар овоз бериш натижаларини ҳисоблашда қаллобликка йўл қўйилди, дея таъкидламоқда. Бу эса фундаментал қадриятларга нисбатан ҳақиқий ҳужумга олиб келди: олтинчи январь куни сайловчилар овози натижалари тасдиқланаётган вақтда оломон Капитолий биносига бостириб кирди.Янги президент - Жо Байден олдида биринчи галда мамлакат ичидаги бирликни қайта тиклаш зарурати пайдо бўлди, у биринчи галда америкаликларнинг ўзига - АҚШ ҳамон - демократия машъаласи эканлигини исботламоғи даркор эди."Штатларда шахсий намуна кўрсатиш борасида катта муаммо мавжуд, — дейди РИА Новости билан суҳбатда АҚШ ва Канада институти катта илмий ходими Павел Кошкин. — Электоратни сафарбар этиш учун уларга риторик инструмент керак. Улар учун: биз мамлакатдаги ҳолатни тартибга сола оламиз, дея кўрсата олишлари муҳим".Қайсидир маънода Блинкеннинг баёнотларини ичкарига йўналтирилган ҳисоблаш мумкин, дейди Кошкин. "Бошқа давлатларда тартиб ўрнатиш - ўзига яраша стимул: ҳаммасини ўздан бошлаш керак", — дея тушунтиради у.Тараққиёт демократияга қаршиБайден маъмурияти мунтазам таъкидлаб келадики: бош стратегик рақиб — Хитой ва унинг ривожланиш моделидир. Вашингтон айнан шуни ўзгартиришга эришмоқчи.Пекиннинг ўзи эса сиёсий тизимни ҳеч қаерга экспорт қилмоқчи эмас, бу ҳақда ХХР раиси Си Цзиньпин гапирган эди. "Биз дунё учун имкониятларни тараққиёт ёрдамида илгари сурамиз", дея тушунтирган эди у.Айрим давлатларда чиндан ҳам хитойча давлат бошқарувининг алоҳида олинган элементлари импортига талаб мавжуд, дейди Москва Карнеги маркази маслаҳатчиси хитойшунос Темур Умаров. Бунга мисол — Марказий Осиё мамлакатларидир, у ерда АҚШ таъсири йилдан-йилга камайиб бормоқда."Минтақанинг барча автократиялари Хитой муваффақиятини қайтаришни истайди: улар демократик ислоҳотларсиз ривожланган давлатга айланишни исташади", — дея таъкидлайди Умаров. Шу билан бирга ҳар қандай автократия замонавий дунёда демократия бўлиб кўринишга мажбур. Бусиз глобал дунёда нормал мавжудликнинг имкони йўқ.Шу боис риторика даражасида Марказий Осиёда ҳамма ислоҳотлар ва инсон ҳуқуқлари ҳақида гапиришади, аммо амалда эса Ғарбни тақлид модели сифатида кўрмайдилар. Агар илгари, камида битта мамлакат — Қирғизистон, яъни Марказий Осиёдаги демократия оазиси, — кўпроқ америкапараст кайфиятда бўлган бўлса, ҳозирда у ҳам ўз фикридан қайтган ва бошқа йўлдан бормоқда.Қўшма Штатлар минтақада ўз позициясини кучайтиришлари мумкин эди, қачонки Марказий Осиёга худди ҳозирда Пекин қилаётгани иқтисодий жиҳатдан фаолроқ жалб этилганларида. Бусиз, дейди Умаров, мафкуравий планда катта таъсирга эга бўлолмайди.Унутилмаган эскиликЯнги маъмуриятнинг ушбу танлаган йўли — Барак Обама даврида бошланган йўлнинг давомидир. Обама доктринаси деб аталмиш бу йўл чет элда америка ҳарбийлари контингентининг қисқартирилишини кўзда тутарди. Ўша вақтдаёқ демократлар ҳарбий усуллар унчалик самарали эмас, демократияни интервенциялар, оккупация ва давлат қурилиши ҳисобига эмас, балки юмшоқ куч ёрдамида илгари суриш керак, деган хулосаларга келган эдилар.Аммо 44-президент бу ишни унчалик уддалай олмади: 2011-йилда АҚШ ливия ҳукумат қўшинлари бўйлаб зарба берди. Обама сал вақт ўтиб, қарор, албатта, тўғри бўлганлигини, аммо унинг оқибатларига Вашингтон тайёргарлик кўрмаганини тан олган эди. Ливия тартибсизликлар уммонида қолди — Обама буни ўз президентлигининг энг қўрқинчли хатоси, дея атади.Ҳозирги маъмурият унинг уринишларини давом эттиради ва бевосита ҳарбий интервенциядан ташқари барча усуллардан фойдаланади, деб ҳисоблайди "Иқтисодиёт олий мактаби" миллий тадқиқот университети Европа ва халқаро комплекс тадқиқотлар маркази директори ўринбосари Дмитрий Суслов."Чет элдан келадиган ва ННТлар ёрдами сиёсатига урғу берилмоқда, "тўқ сариқ ранг инқилоблар"ни янада фаолроқ қўллаб-қувватлайдилар, — дейди у, Сурияда АҚШ Башар Асад режимига қарши бевосита кураш олиб бормаганини, балки мухолифат кучларга ёрдам берганини эслатган ҳолда. — Бу йўл қўйилиши мумкин бўлган инструментлигича қолмоқда".Ҳозирда Вашингтон Россия, Беларус, Венесуэлада мухолифат вакилларига ён босмоқда. Сал олдин Штатлар Алексей Навальний иши учун айрим россиялик амалдорларга қарши санкциялар киритган эди. Светлана Тихановская америка элчиси билан Беларус президенти Александр Лукашенкога қарши чеклов чоралари борасида муҳокамалар ўтказди. Куни кеча Блинкен Хуан Гайдо, Венесуэладаги мухолифат етакчиси билан қўнғироқлашди. Хитой ва Эронда АҚШ ғарбпараст ННТ ва диссидентларга ёрдам бериб келади.Аниқ ҳаракатлар мамлакатга боғлиқ, дейди Суслов. Қаердадир бу томонларнинг бирини фуқаролик урушида қўллаб-қувватлаш бўлиши мумкин, қаердадир эса - сиёсий инқироз фитнаси кўринишида.Ахборот сиёсати, ташвиқот, халқ дипломатияси. Санкциялар — демократияни кенг тарқатишнинг муҳим инструментларидан бири: улар йўқ қилиниши лозим бўлган элиталарга зарба беради. Аммо янги Ироқ ва Ливияларга келадиган бўлсак - бундай операциялар бўлмайди.Тарих шуни кўрсатадики: фақатгина шахсий намуна билан демократияни тиқиштириш муаммоли иш — бу чет эл лойиҳалари учун маблағ ажратишдан-да мушкулроқ. Шундай экан, афтидан, дўстона кучларни молиявий қўллаб-қувватлаш, Давлат департаментининг асосий инструментига айланса керак.\nТОШКЕНТ, 5 мар — Sputnik, Софья Мельничук. Америкаликлар эндиликда демократия учун курашмоқчи эмас. Вақт кўрсатдики: интервенциялар ва авторитар етакчиларни тахтдан ағдариш самарасиз экан. Бундан сабоқ чиқарган Вашингтон дунёни (бу ишни ўзидан бошлаган ҳолда) ўзгартирмоқчи.\n4 Март, 11:28\nАҚШ эндиликда қандай ҳаракат қилмоқчи - РИА Новости материалида.\nЯнги давр - янги усуллар\nАҚШ Давлат департаменти давлат котиби Энтони Блинкеннинг илк расмий чиқиши, гарчи бўш залда бўлиб ўтган бўлса-да, аммо жуда катта шов-шувларни келтириб чиқарди. Ярим соат ичида америка дипломатияси раҳбари тез орада миллий хавфсизлик стратегиясида бириктириб қўйиладиган ташқи сиёсатнинг асосий йўналишларини санаб ўтди.\nБлинкен деярли ҳеч қандай янги гап айтган эмас: у ҳам, президент Жо Байден ҳам бу гапларни сўнгги ойларда бир неча мартадан такрорлашган. Аммо, шундай эса-да, айрим гаплар бўлдики, уларни эътибордан четда қолдириб бўлмасди.\n"Бизнинг ёндашувимиз ўзгаради, — деб эълон қилди давлат котиби. — Биз демократияни қимматбаҳо ҳарбий интервенциялар ёки авторитар режимларни куч билан ағдаришга уринишлар ёрдамида илгари сурмаймиз". Бундай усуллар, гарчи, яхшиликларни кўзлаб қўлланилган бўлсада, аммо ҳеч қандай яхши оқибатларга олиб келмади, деб тан олди у.\nБундан ташқари, "демократияни илгари суриш" сўзлари салбий маъно касб этди, ва ҳатто америкаликларнинг ўзлари ҳам бу гапларга ишонмай қўйган.\nДунё ўзгарди, ва янги шароитларда Вашингтон ўз эътиборини терроризм таҳдидидан рақиб-державалар билан курашга йўналтирмоқчи. Демократияни илгари суришни — бу эса аввалгидек АҚШ ташқи сиёсатининг қонунидир — ўз шахсий намунасида кўрсатиш лозим. "Акс ҳолда, биз Хитой ва Россия сингари рақибларга қўл келадиган ишларни қиляпмиз, улар бизнинг идеалларга собитлигимиз борасида гумонларни юзага келтириш учун дуч келган имкониятлардан фойдаланишмоқда. Уларга масалани енгиллаштириш керак эмас", - дея хулоса қилди дипломат.\nАйтарли бўлмаган намуна\nЎтган йил мамлакатга синовларни олиб келди. Биргаликда ҳисоблаганда Биринчи, Иккинчи жаҳон урушлари ва Вьетнам урушидагиданда кўпроқ америкаликларнинг қурбон бўлишига сабаб бўлган коронавирус инфекцияси соғлиқни сақлаш тизимидаги нотенгликни кўрсатиб берди. Полициячиларнинг шафқатсизлиги ва қоратанлиларнинг ўлдирилиши туфайли юз берган ирқчилик туфайли қўзғолонлар жамиятдаги тизимли ирқчилик муаммосини очиб ташлади.\nПрезидент сайловлари эса ўн йилликлардан буён юз берган энг жанжалли тадбирга айланди. Дональд Трамп ҳанузга қадар овоз бериш натижаларини ҳисоблашда қаллобликка йўл қўйилди, дея таъкидламоқда. Бу эса фундаментал қадриятларга нисбатан ҳақиқий ҳужумга олиб келди: олтинчи январь куни сайловчилар овози натижалари тасдиқланаётган вақтда оломон Капитолий биносига бостириб кирди.\nЯнги президент - Жо Байден олдида биринчи галда мамлакат ичидаги бирликни қайта тиклаш зарурати пайдо бўлди, у биринчи галда америкаликларнинг ўзига - АҚШ ҳамон - демократия машъаласи эканлигини исботламоғи даркор эди.\n"Штатларда шахсий намуна кўрсатиш борасида катта муаммо мавжуд, — дейди РИА Новости билан суҳбатда АҚШ ва Канада институти катта илмий ходими Павел Кошкин. — Электоратни сафарбар этиш учун уларга риторик инструмент керак. Улар учун: биз мамлакатдаги ҳолатни тартибга сола оламиз, дея кўрсата олишлари муҳим".\nҚайсидир маънода Блинкеннинг баёнотларини ичкарига йўналтирилган ҳисоблаш мумкин, дейди Кошкин. "Бошқа давлатларда тартиб ўрнатиш - ўзига яраша стимул: ҳаммасини ўздан бошлаш керак", — дея тушунтиради у.\nТараққиёт демократияга қарши\nБайден маъмурияти мунтазам таъкидлаб келадики: бош стратегик рақиб — Хитой ва унинг ривожланиш моделидир. Вашингтон айнан шуни ўзгартиришга эришмоқчи.\nПекиннинг ўзи эса сиёсий тизимни ҳеч қаерга экспорт қилмоқчи эмас, бу ҳақда ХХР раиси Си Цзиньпин гапирган эди. "Биз дунё учун имкониятларни тараққиёт ёрдамида илгари сурамиз", дея тушунтирган эди у.\nАйрим давлатларда чиндан ҳам хитойча давлат бошқарувининг алоҳида олинган элементлари импортига талаб мавжуд, дейди Москва Карнеги маркази маслаҳатчиси хитойшунос Темур Умаров. Бунга мисол — Марказий Осиё мамлакатларидир, у ерда АҚШ таъсири йилдан-йилга камайиб бормоқда.\n30 Декабр 2016, 11:39\n"Минтақанинг барча автократиялари Хитой муваффақиятини қайтаришни истайди: улар демократик ислоҳотларсиз ривожланган давлатга айланишни исташади", — дея таъкидлайди Умаров. Шу билан бирга ҳар қандай автократия замонавий дунёда демократия бўлиб кўринишга мажбур. Бусиз глобал дунёда нормал мавжудликнинг имкони йўқ.\nШу боис риторика даражасида Марказий Осиёда ҳамма ислоҳотлар ва инсон ҳуқуқлари ҳақида гапиришади, аммо амалда эса Ғарбни тақлид модели сифатида кўрмайдилар. Агар илгари, камида битта мамлакат — Қирғизистон, яъни Марказий Осиёдаги демократия оазиси, — кўпроқ америкапараст кайфиятда бўлган бўлса, ҳозирда у ҳам ўз фикридан қайтган ва бошқа йўлдан бормоқда.\n21 Сентябр 2016, 09:50\nҚўшма Штатлар минтақада ўз позициясини кучайтиришлари мумкин эди, қачонки Марказий Осиёга худди ҳозирда Пекин қилаётгани иқтисодий жиҳатдан фаолроқ жалб этилганларида. Бусиз, дейди Умаров, мафкуравий планда катта таъсирга эга бўлолмайди.\nЯнги маъмуриятнинг ушбу танлаган йўли — Барак Обама даврида бошланган йўлнинг давомидир. Обама доктринаси деб аталмиш бу йўл чет элда америка ҳарбийлари контингентининг қисқартирилишини кўзда тутарди. Ўша вақтдаёқ демократлар ҳарбий усуллар унчалик самарали эмас, демократияни интервенциялар, оккупация ва давлат қурилиши ҳисобига эмас, балки юмшоқ куч ёрдамида илгари суриш керак, деган хулосаларга келган эдилар.\nАммо 44-президент бу ишни унчалик уддалай олмади: 2011-йилда АҚШ ливия ҳукумат қўшинлари бўйлаб зарба берди. Обама сал вақт ўтиб, қарор, албатта, тўғри бўлганлигини, аммо унинг оқибатларига Вашингтон тайёргарлик кўрмаганини тан олган эди. Ливия тартибсизликлар уммонида қолди — Обама буни ўз президентлигининг энг қўрқинчли хатоси, дея атади.\nҲозирги маъмурият унинг уринишларини давом эттиради ва бевосита ҳарбий интервенциядан ташқари барча усуллардан фойдаланади, деб ҳисоблайди "Иқтисодиёт олий мактаби" миллий тадқиқот университети Европа ва халқаро комплекс тадқиқотлар маркази директори ўринбосари Дмитрий Суслов.\nФикр: Ғарб Ливиядаги тинчлик ўрнатилишининг асосий ташаббускори кимлигини билади\n20 Январ 2020, 15:33\n"Чет элдан келадиган ва ННТлар ёрдами сиёсатига урғу берилмоқда, "тўқ сариқ ранг инқилоблар"ни янада фаолроқ қўллаб-қувватлайдилар, — дейди у, Сурияда АҚШ Башар Асад режимига қарши бевосита кураш олиб бормаганини, балки мухолифат кучларга ёрдам берганини эслатган ҳолда. — Бу йўл қўйилиши мумкин бўлган инструментлигича қолмоқда".\nҲозирда Вашингтон Россия, Беларус, Венесуэлада мухолифат вакилларига ён босмоқда. Сал олдин Штатлар Алексей Навальний иши учун айрим россиялик амалдорларга қарши санкциялар киритган эди. Светлана Тихановская америка элчиси билан Беларус президенти Александр Лукашенкога қарши чеклов чоралари борасида муҳокамалар ўтказди. Куни кеча Блинкен Хуан Гайдо, Венесуэладаги мухолифат етакчиси билан қўнғироқлашди. Хитой ва Эронда АҚШ ғарбпараст ННТ ва диссидентларга ёрдам бериб келади.\nАниқ ҳаракатлар мамлакатга боғлиқ, дейди Суслов. Қаердадир бу томонларнинг бирини фуқаролик урушида қўллаб-қувватлаш бўлиши мумкин, қаердадир эса - сиёсий инқироз фитнаси кўринишида.\n14 Январ 2020, 14:47\nАхборот сиёсати, ташвиқот, халқ дипломатияси. Санкциялар — демократияни кенг тарқатишнинг муҳим инструментларидан бири: улар йўқ қилиниши лозим бўлган элиталарга зарба беради. Аммо янги Ироқ ва Ливияларга келадиган бўлсак - бундай операциялар бўлмайди.\nТарих шуни кўрсатадики: фақатгина шахсий намуна билан демократияни тиқиштириш муаммоли иш — бу чет эл лойиҳалари учун маблағ ажратишдан-да мушкулроқ. Шундай экан, афтидан, дўстона кучларни молиявий қўллаб-қувватлаш, Давлат департаментининг асосий инструментига айланса керак.